qundao/data-zh-poetry huggingface dataset:
殺狗記·前腔
作者：徐田臣
朝代：元

（旦）山陰佳趣，山陰佳趣，想羲之當日設筵席。群賢畢會，蘭亭修禊，至今留題。恣賞名園內，千葩萬卉，鼓樂盈耳。見齊郎共麻婆，舞得仡戲。爭如我共伊沈醉歸，霓裳舞柳腰纖細。（合前）。
殺狗記·前腔
作者：徐田臣
朝代：元

（旦）常言道要知心事，但聽他口中言語。不知員外怒著誰，從頭至尾，說與奴家知會。迎春，員外醉了，且安置他睡了罷。（生）兄弟請酒，你吃一杯。（旦、貼）員外，這裡是家裡了。（生作醒介）呸！還要對你說，叵耐……（旦、貼）叵耐那個？（生）叵耐孫二無理！（旦、貼）二叔卻便怎麼？。
殺狗記·前腔
作者：徐田臣
朝代：元

（旦）忠言不聽，生出惡性。（貼）把幾句回他，怕怎麼？（旦）欲要把幾句回他，又恐怕夫妻爭競。只落得外人，只落得外人，胡言講論。（貼）院君，外人講論些什麼來？（旦）講論家不和順。自評論，耐了一時氣，家和萬事成。
殺狗記·前腔
作者：徐田臣
朝代：元

（旦）是甚人說起根苗？扯著他當官陳告。葫蘆提趕打，好沒分曉。（生）從此今朝為始，休得多言多語尋煩惱。前生註定不相饒，兄弟不和都是命裡招。（旦）勸員外免煎熬。
殺狗記·前腔
作者：徐田臣
朝代：元

（旦）當初你共他結義，效關張勝劉備。死事替承當，抬屍怎不去？（合前）。
殺狗記·前腔
作者：徐田臣
朝代：元

（旦）相公清廉平正，果然是懷揣明鏡。結義兄弟，我夫不三省，親昆仲，趕出受苦說不盡，故此奴家巧計生。
殺狗記·前腔
作者：徐田臣
朝代：元

（旦）聽君言語，果然是當局者迷。無故殺子孫亦有罪。（生）便是官府知道了，無過只要使錢。（旦）直恁下得謀殺同氣。（生）不怕，只要我錢，不要我命。（旦）陽世有錢來買罪，陰司怎生饒得你？勸我夫把傢俬做主，勸我夫把傢俬做主。
殺狗記·前腔
作者：徐田臣
朝代：元

（旦）聽拜稟，殺狗非心欲，勸諫兒大相和睦。相公若旨垂清目，奴家分福，奴家分福。
殺狗記·前腔
作者：徐田臣
朝代：元

（旦）遍身泥水，滿頭巾似銀鋪砌。員外，你每常間和柳龍卿、鬍子傳兩個，吃得酒淹衫袖溼，花壓帽簷低，撇下得賽關張親兄弟。（小生）嫂嫂，你曾說與，哥哥酒醒自支援，一聲喝起先驚懼。兀的是婦人家那怕男兒，去留無計。
殺狗記·前腔
作者：徐田臣
朝代：元

（旦）陽和天氣，陽和天氣，梅子青青燕子飛。春隨人意，催花雨細，綻開群蕊。海棠胭脂染，嬌如美女，動人情意兒。見遊蜂趁粉蝶，往來園內。爭如共伊不暫離，同攜手鬧花叢裡。（合前）。
殺狗記·前腔
作者：徐田臣
朝代：元

（旦）須則三人結義，結義，今日顯出喬的。信讒言使虛脾，宜自省改前非。（合前）。
殺狗記·前腔
作者：徐田臣
朝代：元

（末）告且聽啟：小官人鎮日攻書，被東人急呼至，說著幾句，百般打罵趕出去。（貼）果恁的，奈我官人心性急，似撮鹽入火內。猜著就裡，又敢是聽人胡語？。
殺狗記·前腔
作者：徐田臣
朝代：元

（末）告官人放心，告官人放心，且休愁悶，人若孝悌天心順。但朝夕院君，但朝夕院君，勸戒我東人，不久自迴心。（合前）。
殺狗記·前腔
作者：徐田臣
朝代：元

（末）告官人，聽拜稟。宅門裡每日忙奔，念吳忠委實官身，不由己一言難盡！。
殺狗記·前腔
作者：徐田臣
朝代：元

（末）宅上事如麻，都要去解，那得工夫前來。出於我無奈，非不用心，非不掛懷。望東人凡百事可憐擔帶。
殺狗記·前腔
作者：徐田臣
朝代：元

（末）思親念舊迴心意，吳忠甚歡喜。人道院君賢，今日果如是。（合前）。
殺狗記·前腔
作者：徐田臣
朝代：元

（末）東人富室豪門，論結交須謹慎。他人怎比得親骨肉？久久見假和真。尋思及早回頭省，莫把親人如陌路人。（合前）。
殺狗記·前腔
作者：徐田臣
朝代：元

（末）聽說事因，賢達院君常勸戒官人不聽。（小生）守清貧，且安分。去謁高門求口食，路上哀告人。（合前）。
殺狗記·前腔
作者：徐田臣
朝代：元

（末）見官人珠淚滿腮，骨瘦如柴，後全沒些光彩。有十貫現錢，舍的自己財，將不出來，端的是少些休怪。（小生不受介）。
殺狗記·前腔
作者：徐田臣
朝代：元

（末）誰是誰非，請不須再三提起，提將起恐伊羞恥。（合前）。
殺狗記·前腔
作者：徐田臣
朝代：元

（淨、醜）你好忒執性！你好不思忖！好言語你每全不聽。（小生）不論告，由我每。不爭競，由我每。（淨、醜）全然不忖罵咱每，猶兀自假惺惺！忠言逆耳，反生怒嗔。良藥苦口，敢惡罵人！（外）大家休得要爭競，莫失信，且安分。
殺狗記·前腔
作者：徐田臣
朝代：元

（淨、醜）你殺了人，使孫榮埋屍葬軀。
殺狗記·前腔
作者：徐田臣
朝代：元

（淨、醜）前緣夙世做知交，賽關張強如管鮑，相攜同步不辭勞。柳綿飄，梨花飛繞。（合前）。
殺狗記·前腔
作者：徐田臣
朝代：元

（淨、醜）告論你，要你錢財圖個富貴，何曾知被枷招罪！（小生）好愚痴，論富貴大眼難容恕。情節已顯然，千虛不抵一實。
殺狗記·前腔
作者：徐田臣
朝代：元

（淨、醜）孫華殺人是實，孫榮移屍去，假妝成狗是喬的。（生）你不說賞雪醉迷，跌倒在雪兒取，拐玉環你回家去？。
殺狗記·前腔
作者：徐田臣
朝代：元

（淨）兄飲一杯，但從今放開憂慮，兄有事弟當前去。（合前）。
殺狗記·前腔
作者：徐田臣
朝代：元

（淨）是我不合口，如今改過，已往修來。院君容恕望憐哀，一床錦被都遮蓋。多年鄰舍，非關吝財，其間就裡，好難佈擺，躊躕再四難輕賣。
殺狗記·前腔
作者：徐田臣
朝代：元

（淨）當初放錢，十年本利濃。扣算錢無數，總成空。（合前）。
殺狗記·前腔
作者：徐田臣
朝代：元

（淨）這狗子從小養成，割捨得害他一命？院君休得把人輕。空有金，空有銀，縱有珍珠，休得倚富吞貧。
殺狗記·前腔
作者：徐田臣
朝代：元

（生、小生、淨、醜、末上）領指揮，同往城南去，掘出屍骸非人類，卻是狗子穿衣袂。果然是殺狗勸夫，殺狗勸夫。
殺狗記·前腔
作者：徐田臣
朝代：元

（生）伊家不曉，思之失笑。婦人家有甚機謀，言三語四，只管絮絮叨叨。（旦）自古常言人道，逆耳忠言，苦口良藥妙。勸君不省反焦躁，冷地思量自煩惱，舌果是斬身刀。
殺狗記·前腔
作者：徐田臣
朝代：元

（生）你往窯中探信音，必竟見假真。
殺狗記·前腔
作者：徐田臣
朝代：元

（生）偶因觀《三國志》，曹操子曹丕的，因兄弟廣記多才，七步已成詩句。兄妒忌恐怕他奪位，定計施謀殺兄弟。我端詳細察因依，兄殺弟有理。曹丕見識，正合著我意。
殺狗記·前腔
作者：徐田臣
朝代：元

（生）吾家本善良，賴祖宗積趲，富貴非常。誰知今日禍起蕭牆！斟量，自不合酒性剛。道出言語觸伊行，都撇漾，夫妻義重休掛心腸。
殺狗記·前腔
作者：徐田臣
朝代：元

（生）婦女，不識就裡，結義的強如骨肉，吉凶禍福，好歹必替吾。越添怒，常言道恨小非君子，果是無毒不丈夫。
殺狗記·前腔
作者：徐田臣
朝代：元

（生）從來結義深，他還淪旨我怎生禁？休誤人言難信。夫妻有話且三分，未可全拋一片心。
殺狗記·前腔
作者：徐田臣
朝代：元

（生）瞥見，朔風吹起彤雲，簾幕亂飄綿。銀砌玉妝，覆地漫天，都喜兆成豐年。（旦、貼）幽軒，儘教簇滿紅爐，觀梅消遣。（合前）。
殺狗記·前腔
作者：徐田臣
朝代：元

（生）聽咱說事因，一人心痛，一個腰疼，假意佯推病。果然日久見人心，到此方知沒義人。
殺狗記·前腔
作者：徐田臣
朝代：元

（生）這乞才不道理。（又打介。旦）員外，你倒在雪裡，就是別人背了你回來，也要與他些酒錢。一個嫡親兄弟，背了你回來，你怎麼只管要打他？（生）我早上帶十三錠鈔出去，八錠買了羊脂玉環，三錠還了酒錢，還剩兩錠鈔與玉環，都在靴桶裡。若在便罷了，若沒有，一定是他偷了。迎春看來！（貼應看介）沒有。（旦）那一隻再看。（貼又看介）也沒有。
殺狗記·前腔
作者：徐田臣
朝代：元

（生）遊人如蟻，遊人如蟻，紫陌紅塵拂面飛。鞦韆蹙起，夭桃臨水，翠柳盈堤。牡丹獨豪貴，百花怎比？翠紅深處，見才子共佳人，並肩低語。踏青鬥草撒滿地，貪歡宴墮簪遣珥。（合前）。
殺狗記·前腔
作者：徐田臣
朝代：元

（生）雪兒下共醉迷，拐玉環先自歸。
殺狗記·前腔
作者：徐田臣
朝代：元

（生）非說口，非說口，兩個知心友。若請他，若請他，斷然不落後。（合前）（生）院君，如今我便佔。（旦）你快去，我只在此處等候你來。
殺狗記·前腔
作者：徐田臣
朝代：元

（貼）人情好歹非偶然，奈總是前緣。是則是官人沒宛轉，我娘行白當相勸。聽時易言，不聽後別作機變。休掛念，自臨風對月消遣。
殺狗記·前腔
作者：徐田臣
朝代：元

（貼）勸君不聽，切莫再三言。又恐官人生別見，反將恩愛變成冤。（合前）。
殺狗記·前腔
作者：徐田臣
朝代：元

（貼）告官人聽諮啟，豈不曉其中意？我娘行賢達聰明，提說故事比喻。曹丕妒忌休學取，願學昭王憐兄弟。望員外息怒停嗔，從是改非。賽過關張，到底都是喬的。
殺狗記·前腔
作者：徐田臣
朝代：元

（貼）員外吃得醺醺醉，我娘行自宜仔細。著些言語問因依，莫激他性發，好意反成惡意。
殺狗記·前腔
作者：徐田臣
朝代：元

（貼）天然，但願人月團圓，千里共嬋娟。天朗氣清，漸漸金風。時送桂花香遠。堪羨，好向百尺樓前，玩月消遣。（合前）。
殺狗記·前腔
作者：徐田臣
朝代：元

（貼）娘行聽告，常言人道：熱心閒管招非，冷眼無些煩惱。（旦）迎春，你如今不要開口罷！（貼）奴不合口多，奴不合口多，惹得官人嗔叫，累娘焦燥。自今朝，閉口深藏舌，安身處處牢。
殺狗記·前腔
作者：徐田臣
朝代：元

（貼）官人煞不量度，把小官人無罪趕出漂泊。分文不與，又無親識相依託，破窯中受盡淒涼，那曾知哥哥行惡？（合前）。
殺狗記·前腔
作者：徐田臣
朝代：元

（貼）我官人，近日來不知怎生，偏向外人親。每日裡同飲同坐同行，把兄弟逐出受貧。娘行勸抵死不聽。殺狗扮人形，設著此計，必須改過心。
殺狗記·前腔
作者：徐田臣
朝代：元

（貼）算遠親不如近鄰，你何須苦苦執性？要狗合藥救人命。休怒嗔，休怒嗔，出語傷人，算一狗直甚？。
殺狗記·前腔
作者：徐田臣
朝代：元

（貼）軟弱立身之本，論剛強惹禍之胎。利刀割水兩難開，好語解人金腰帶。多年鄰舍，且宜忍耐，休發言語，冤只可解，依然兩下人情在。
殺狗記·前腔
作者：徐田臣
朝代：元

（貼）轉念取同乳同胞，忍教他一身無靠？破窯中寂寞，怨恨難消。（旦）他每日沿街哀告，告人求食，受苦傷懷抱。你每日常快樂醉陶陶。（生）不道孫榮志量高，贖毒藥害吾曹。
殺狗記·前腔
作者：徐田臣
朝代：元

（貼）那王老九十三歲，伏侍祖上親。也須聽從今改正，撇了結交的，思念手足親。休得把至親如陌路人。（合前）。
殺狗記·前腔
作者：徐田臣
朝代：元

（醜上）方才睡，正酣眠，甚人只管纏？摩挲兩眼出房前。我只道是誰叫，原來是阿孃老虔。
殺狗記·前腔
作者：徐田臣
朝代：元

（醜上）跋涉古道，不憚迢迢去路遙，院君嚴命敢辭勞！王老忠言勸必好，真個是妻賢夫禍少。
殺狗記·前腔
作者：徐田臣
朝代：元

（醜跪介）見官人，忠孝心，思量後口頭忒緊，不合出言傷觸了大人，如今悔之不盡。
殺狗記·前腔
作者：徐田臣
朝代：元

（醜）不必入城，明日東人要上墳。若蒙勸解迴心轉，男兒感得恩深。太公曾伏侍他祖親，忠言語不敢不聽。（合前）。
殺狗記·前腔
作者：徐田臣
朝代：元

（醜）你即請行。遲時生受。（小生）吃定趕逐，無人搭救。（合前）。
殺狗記·前腔
作者：徐田臣
朝代：元

（醜）兄聽因依，是吳忠把盔饌偷吃，適才的望兄不至。（合前）。
殺狗記·前腔
作者：徐田臣
朝代：元

（醜）思之自古常言，家和萬事成。我東人怎不思省？轉教安童前去，請王老勸官人。兀的不是謝得賢院君。（合前）。
殺狗記·前腔
作者：徐田臣
朝代：元

（醜）殺人罪犯難輕恕，實事難抵對。害人一命，還人一命，有錢難買罪。（小生）逞胡言，生奸計，天理不容你！（淨，醜）（合前）。
殺狗記·前腔
作者：徐田臣
朝代：元

（醜）錢落手中，尋思跌破兇。干與他將去，杳無蹤。（合前）。
殺狗記·前腔
作者：徐田臣
朝代：元

（醜）騙人錢鈔環兒，指望於分入己。怎知跌破那環兒，鈔與別人將去。
殺狗記·劉袞
作者：徐田臣
朝代：元

（小生）休剝去，休剝去，留與我遮羞。再四哀求，不肯放手。（淨、醜）欠債合還錢，無禮干休。急急剝下，可免出醜。
殺狗記·勝胡蘆
作者：徐田臣
朝代：元

（淨）我算一年本利，該著二十錠鈔也麼喳。算也算得好，說也說得好，番來覆去，覆去番來算得好。（醜）我算二年本利，該著四十錠鈔也麼喳。算也算得好，說也說得好，番來覆去，覆去番來算得好。
殺狗記·北後庭花
作者：徐田臣
朝代：元

（外）既沒高見識，怎圖人小富貴？原旨的福成禍，被告的憂變喜。你兩個昧心賊，忘恩失了義。殺狗的沒氣志，背屍骸有禮義。被告的沒理會，告狀的失了意志。男兒，兀的不是賽關張劉備，驗得他兩個口是心非。（旦）妾送得男兒小叔當堂跪，險些個遭刑際，爭些個受禁持，兀的不是家有賢妻！。
殺狗記·北得勝令
作者：徐田臣
朝代：元

化一狗，假如人，撇他在後園門。孫員外匆忙見，料無能辨假真！殺人，教他結義的難承認，銷魂，須知是親人到底親。
殺狗記·北清江引
作者：徐田臣
朝代：元

（淨）將狗兒扯將來忙殺取，看起垂珠淚，怎的割捨得？願你超生去，院君你自作區處。
殺狗記·博頭錢
作者：徐田臣
朝代：元

（小生）你好忒胡逞！你好不本分！教我爭，你有何安穩？（淨、醜）不聽道，忒煞村！不依教，該受貧。（外）算來貧富是前因，皆由命豈由人！。
殺狗記·古針線廂
作者：徐田臣
朝代：元

勸解不聽，未審東人卻怎生。只聽結義相調引，割捨背義忘恩。小官人從來本分，平白地趕出門庭。（合）若得勸回心，取回兄弟，永遠和順。
殺狗記·吳小四
作者：徐田臣
朝代：元

（淨扮王婆上）命兒孤，沒丈夫。三十年來獨自宿，開個店兒清又楚。往來官員士大夫，誰不識王大姑。
殺狗記·呼喚子
作者：徐田臣
朝代：元

從來不自量，信那人常說，賽過關張。卻不道死事替你承當？思量，口是心非都調謊。
殺狗記·唸佛子
作者：徐田臣
朝代：元

（外）孫院君忒賢慧，為丈夫和你結義，信讒言趕逐兄弟狼狽。（旦）奴計殺狗穿衣袂，遣丈夫令你移屍，你忘恩負義，不肯前去。
殺狗記·唸佛子
作者：徐田臣
朝代：元

（小生）往日哥打罵人生怒嗔，今日緣何戰兢跪咱每？請兄起來休還禮，男兒膝下有黃金。
殺狗記·啄木兒
作者：徐田臣
朝代：元

（淨、醜）孫員外聽拜啟，我當初共伊結義。（生）虧你還說結義，惶恐惶恐！（淨）夜來非詐心疼，兄弟應知得罪，是真難滅假除易。（小生）休多說，假饒染就乾紅色，也被傍人道是非。
殺狗記·四邊靜
作者：徐田臣
朝代：元

（生）思之兩個忘恩的，教人恨切齒。錯認定盤星，教緣我不是。（合）把從前是非，再休提起。從此水團圓，骨肉再和美。
殺狗記·園林好
作者：徐田臣
朝代：元

聽老夫從頭拜覆，這畫兒略堪駐目。
殺狗記·園林杵歌
作者：徐田臣
朝代：元

這容龐，好似孫大郎。（驚介）唬得我魂飄蕩，退後趨前心意忙。那堪柳絮梨花下得恁狂。似這般冷颼颼，寒凜凜，哥哥怎當？自忖量，自感傷，怕這雪凍死了兄長。怎禁得撲簌簌淚出痛腸！哥哥，你和柳龍卿、鬍子傳出來，。
殺狗記·多嬌面
作者：徐田臣
朝代：元

（小生）見吳忠，珠淚傾，許多時不見你每頭影，你緣何背主忘恩？思量你好沒人情！。
殺狗記·夜行船
作者：徐田臣
朝代：元

（生上）日暖融和景明媚，和風扇夜開瓊蕊。（末、醜）古墓墳頭，兒孫來至，列香紙祭之以禮。
殺狗記·夜行船
作者：徐田臣
朝代：元

（生上）積玉堆金多富貴，幸遇太平年歲。（旦、貼上）今世夫妻，前緣匹配，美滿共諧連理。
殺狗記·大影戲
作者：徐田臣
朝代：元

（小生）嫂嫂行不由徑，（旦）開門！。
殺狗記·大河蟹
作者：徐田臣
朝代：元

（生）卻遣吳忠殺他人，吉凶事無憑。
殺狗記·大聖樂
作者：徐田臣
朝代：元

吾家累代纓紳，我一身享現成。金玉滿堂多豪貴，怎答謝父娘恩？奈嫡親兄弟不和順，卻與非親結義親。（合）此事非容易，也算人生好惡，宿世緣分。
殺狗記·大迓鼓
作者：徐田臣
朝代：元

（且）你結交恩義深，不知因甚反面忘恩？我勸你不從聽，霸王空有重瞳目，官人，有眼何曾識好人！。
殺狗記·天下樂
作者：徐田臣
朝代：元

（貼上）獨守房兒，懶拈針指，潛移步，探因依。官人與院君說詳細，我一言都盡知。昨日院君設計，果然叫兩個結義的不來。如今已去叫小官人移屍，他決然肯來，真個是親無怨也，今番必定弟兄相和，皆是院君如此。
殺狗記·好姐姐
作者：徐田臣
朝代：元

告稟龍圖大尹，狀告那孫華孫榮。昨夜三更，悄然來叩門，道殺人命，要教我兩人偷埋殯。望乞恩官詳事因。
殺狗記·好姐姐
作者：徐田臣
朝代：元

（生）我妻，聽說就裡，不殺他怎消惡氣！惡緣聚會，拚個直恁的，不足慮。兩個兄弟曾說誓，縱有官司他替取。
殺狗記·孝順歌
作者：徐田臣
朝代：元

取結義的背死骸，多應兩人不肯來。今取小官人，他卻肯前來。冤只可解，兄弟和睦，親親相愛。分與家財，小官人苦盡甘來。
殺狗記·宜春令
作者：徐田臣
朝代：元

（旦）心間事難推索，我官人作事全不知錯。存心不善，結交非義謀兇惡，更不思手足之親，把骨肉埋在溝壑。（合）唬得人戰戰兢兢，撲簌簌淚珠偷落。
殺狗記·尾聲
作者：徐田臣
朝代：元

一時楚國封登位，萬民樂業太平時，致使流傳作話兒。（貼捧茶上）。
殺狗記·尾聲
作者：徐田臣
朝代：元

悲歡離合情千古，雪月風花景四時，女貌郎才能有幾？。
殺狗記·尾聲
作者：徐田臣
朝代：元

打虎鬚還親兄弟，上陣無過父子兵，自今莫把親為陌路人！。
殺狗記·尾聲
作者：徐田臣
朝代：元

敬重他人如珍寶，把親者輕如糞草，勸諫不從空自惱。
殺狗記·尾聲
作者：徐田臣
朝代：元

看看背過平康巷，哥哥酒醒從頭想，兄弟是嫡親結義的都是謊。
殺狗記·尾聲
作者：徐田臣
朝代：元

自古及今結義的，除非管鮑更有誰？那一個人情得到底？院君，員外回來，怎生諫他一諫便好？（旦）是如此。
殺狗記·尾聲
作者：徐田臣
朝代：元

鎮日坦飲酒杯，等待得他不醉歸，再把忠言相勸取。
殺狗記·尾聲
作者：徐田臣
朝代：元

（合）世間難得惟兄弟，賢閫調和更罕稀，旌表門閭教人作話兒。
殺狗記·尾聲
作者：徐田臣
朝代：元

（合）四時遊賞多歡宴，三公不換此芳年，也是我和你夙世修來百福全。
殺狗記·尾聲
作者：徐田臣
朝代：元

（外、生、旦、小生）笑你每怎招取，到這世如何推抵？謾誨人已後毋得忘義！。
殺狗記·尾聲
作者：徐田臣
朝代：元

（旦）官人且請歸房內，叔叔迴歸下處，待等明朝復探取。
殺狗記·山坡羊
作者：徐田臣
朝代：元

亂荒荒婆婆前去。急煎煎留他不住，冷清清獨立在此，懶怯怯暗自垂雙淚。婆婆開門！我叫你，何曾應半句兒？又不是梨花帶雨把門深閉，教我舉目無親倚靠誰？思之。思之淚暗垂。難捱，虛飄飄命怎期？。
殺狗記·川撥棹
作者：徐田臣
朝代：元

（外）喬人物，那些是人間大丈夫！說得個者也之乎，說得個者也之乎，難道你文章滿腹。不識羞？酸餓儒！。
殺狗記·引子
作者：徐田臣
朝代：元

生居畫閣蘭堂裡，忽聽院君言語。千般百計，只為員外不聽取。
殺狗記·引軍旗
作者：徐田臣
朝代：元

聽拜稟：令弟不仁，贖毒藥害你身。兄弟見了痛傷情，哥哥自宜思忖。（生）舍弟是讀書人至誠，無此事不須憂悶。（合）思之，禍福生死皆由命，果然半點不由人。
殺狗記·忒忒令
作者：徐田臣
朝代：元

（外）那婦女每心腸太毒，見不從便生嫉妒。暗藏奸計，等男兒出去，這婦人等他丈夫出去了，（生）卻怎的？（外）將門道紫荊花，把長釘釘，熱湯潑，教花死樹枯。
殺狗記·忒忒令
作者：徐田臣
朝代：元

（生、旦）許多時緣何未歸？眼巴。
殺狗記·急三桅
作者：徐田臣
朝代：元

（小生）敗風俗，歹言語怎聽？沒家法，壞亂人倫。（淨、醜）我兩個替你告如何？（小生）逞奸狡，刁唆人告論，君子貌，小人心！。
殺狗記·急三槍
作者：徐田臣
朝代：元

（小生）我一時窮，一簞食，一瓢飲。常憂道，不憂貧。（淨）只是這般，幾時會發跡？（小生）我多豪邁，多才調，多聰俊，管一躍，跳過龍門。
殺狗記·慶青春
作者：徐田臣
朝代：元

（小生上）芳草鋪茵，夭桃噴火，絲絲細柳拖金。捻指光陰，使人無限傷情。歸家暖閣排宴飲，才過了除夕，正遇元宵，遊賞花燈，又早清明。感嘆孩兒孝順情，痛思父母淚偷零。去年記得兄和弟，同到墳前拜祖親。今歲裡，趕出門，哥哥豪富我身貧。正是墳前不敢高聲哭，恐怕人聞也斷魂。今日卻是清明佳節，孫榮別無孝順，尋得一陌紙錢，叫化得半瓶酒在此，不免去祖宗父母墳前拜掃，聊表孫榮窮孝順。說話之間，已到父母墳前。（哭介）。
殺狗記·憶多嬌
作者：徐田臣
朝代：元

兄見短，咱見長。哥哥，你把身子略放鬆些便好，那知做兄弟的，兩三日沒有水米打牙，你是這等拖住了，教我那裡背得起？苦嗄！我全無氣力，須當勉強。念取同胞親兄長，手足之情，手足之情，怕甚山遙路長！。
殺狗記·憶多嬌
作者：徐田臣
朝代：元

（生）生事之，死葬之，祭之以禮澆奠取。（淨偷酒吃介。生）兄弟，你方才篩的酒，怎麼不見了？（醜）想是孫阿伯吃了。（淨）待我來斟酒。
殺狗記·掛真兒
作者：徐田臣
朝代：元

幾陣催花雨初霽，和風至豔陽天氣。（貼）清白微黃，嬌紅嫩綠，妝點名園佳致。（旦）窗外日光彈指過，庭前花影座間移。迎春，時光似箭，自從小官人被員外趕出，不覺又半載矣。
殺狗記·掛真兒
作者：徐田臣
朝代：元

（生上）積善之家慶有餘，傳留下萬卷詩書。性稟剛貞，胸懷仁義，更喜門庭豪貴。兩字功名志未酬，藏珠韞玉且優遊。家傳閥閱經多載，世代簪纓知幾秋。天諂詐，有剛柔，果然名字播皇州。家中財寶如山積，庫內錢財似水流。卑人姓孫，名華，排行第一，祖貫東京人氏。曾攻詩史，未遂風雲。喜得家道豐盈，儘可優遊歲月。荊妻楊氏，婦道頗嫻。侍女迎春，家規能守。有個同胞兄弟。喚做孫榮，從小是卑人撫養成人，今經一十八歲，未曾婚匹。一應家事，俱是卑人總理。他只在學館攻書，見成安享。這也罷了。奈他性多執拗，才欠圓通。胸中之學，或者有餘；戶外之事，全然未曉。每每觸忤卑人，屢加訓責，他從無怨恨之心，奈絕無順從之美。正所謂"江山易改，稟性難移"。近來卑人結識得兩個好友，一個是柳龍卿，一個是鬍子傳。此二人不但詩禮之儒，頗饒豪俠之氣；又且知機識變，博學多能。物情市價，無所不通；官訟家常，何事不曉。與卑人相愛相親，如同手足。卑人意欲結義他為兄弟。一來家中百事，商量有靠；二來要他教導孫榮，使他通些世務。昨日已曾對柳、胡二友說過了。也要兄弟孫榮在內，不免與兄弟通知。兄弟孫榮那裡？（小生扮孫榮上）。
殺狗記·撲燈蛾
作者：徐田臣
朝代：元

（生）打伊潑醜生，怎敢到此處！惡向膽邊生，教人怒從心起也。（小生）適來路里，見吾兄倒在街衢。是孫榮揹負你歸，多謝得賢達嫂嫂留住賜乞食。
殺狗記·新水令
作者：徐田臣
朝代：元

奴家年少多聰慧，伴娘行宴樂遊戲。晝永拈針指。（旦叫介）迎春！（貼）聽簾前呼喚，不知有何言語？。
殺狗記·普天樂
作者：徐田臣
朝代：元

（旦）告恩官抬明鏡，殺的是戌生命。
殺狗記·普天樂
作者：徐田臣
朝代：元

（旦）看一本楚昭王真賢慧，棄妻子憐兄弟。伊不念共乳同胞，割捨趕他出去。念小叔真狼狽，我夫哀憐迴心意，破窯內收取兄弟迴歸，同享富貴。效昭王愛親，休學曹丕。
殺狗記·望歌兒
作者：徐田臣
朝代：元

三人踏雪同宴賞，他兩個先自迴歸，撇你在長街上。（生作醉語介）二位賢弟賽關張。（小生）口是心非，休想賽關張！到此方知他調謊，從今後休把親撇漾。
殺狗記·本宮賺
作者：徐田臣
朝代：元

默默嗟吁，哽咽垂雙淚。直入畫堂覆知，此事好傷悲。（旦）試問取，末審何人虧負你？你緣何垂雙淚？不知怎地，你從頭一一說與。
殺狗記·朱奴兒
作者：徐田臣
朝代：元

（淨、醜上。淨）常言道，人無遠慮，。
殺狗記·柳絮飛
作者：徐田臣
朝代：元

（淨、醜上）聞知道哥哥上墳，上墳，強如拾得珠珍，珠珍。急急前來問事因，結義人算來強如手足親。
殺狗記·桂枝香
作者：徐田臣
朝代：元

（生）賢妻聽啟，孫榮無理。他要贖毒藥害我身軀，把我傢俬佔取。險些兒中了，險些兒中了，牢籠巧計。院君，被我趕出門去。（旦、貼）原來趕出去了，苦呵！（生）細思之，指望我遭毒於，我先將小計施。
殺狗記·桃李爭春
作者：徐田臣
朝代：元

驀忽聞知，兩個心友臨門，不覺心中歡喜。
殺狗記·梁州令
作者：徐田臣
朝代：元

（旦同貼上，旦）默默思量怨我夫，趕兄弟無辜。（貼）棄親結義兩無徒，忠言諫，生嗔怒，反不足。
殺狗記·梁州序
作者：徐田臣
朝代：元

（旦）員外，你和他結義，心腸奸狡，到底不是堅牢。心非口是，只恐笑裡藏刀。（生）是我三人結義，賽過關張，永遠學管鮑。你不知就裡亂言敢胡道。（旦）恐怕將來沒下梢，空惹得外人笑。
殺狗記·梅子黃時雨
作者：徐田臣
朝代：元

追想當時，三人共結義，今日裡顯出喬的。（旦上）論的親兇吉事相濟，自古及今，已改非從是。
殺狗記·梧桐樹
作者：徐田臣
朝代：元

（醜）官人聽我言：世事只如此。只重衣衫，那重人賢慧！如今只重錢和勢，你恁貧寒識甚高低？一領布衫，比不得咱每的？何須共你爭閒氣！。
殺狗記·步步嬌
作者：徐田臣
朝代：元

（小生上）哥哥嫂嫂回家去，心下休疑慮，多應中計矣！喜得門頭，巡軍皆睡，將屍埋在土沙中，回去說詳細。
殺狗記·水底魚兒
作者：徐田臣
朝代：元

（淨、醜上。淨）昨晚孫兄，到家中來扣門，（醜）有屍教咱埋殯，我每不行從。（淨）今日去叫他，須留我每吃幾鍾。（醜）若還不肯，教他立見兇。
殺狗記·江頭送別
作者：徐田臣
朝代：元

哥哥的，哥哥的倚強恃長。親兄弟，親兄弟意怎敢忘？好歹揹你回家去，山可哥打罵何妨！。
殺狗記·江頭送別
作者：徐田臣
朝代：元

殺一狗，殺一狗，生魂那裡？思量起，思量起，淚珠暗垂。當初養你防家計，誰知道今日有災危！（殺介。旦、貼上）。
殺狗記·沉醉東風
作者：徐田臣
朝代：元

（外）奈田真哭泣痛苦。田真哭一會去了，兩兄弟也淚珠撲簌。兩兄弟也哭一會去了。只因這場痛哭，驚動了上界玉帝，見他兄弟不忍分開，灑下甘露來，救活了此樹。感天地暗相扶，花開如故。三弟兄道："先因樹死分居，如今荊樹重生，我兄弟也該重合了。"弟和兄再成一處，依然手足，同居如故。因此上義居流傳萬古。
殺狗記·泣顏回
作者：徐田臣
朝代：元

（旦）他從早離門兒。（小生）與誰為伴？（旦）與兩個喬人排會，終朝宴樂，他兩個卻自先回。若非小叔，險些兒凍死在深雪裡。背歸來再生人世，不知他倒在何處？。
殺狗記·清歌兒
作者：徐田臣
朝代：元

（生作醉上）三杯酒萬事和氣，又何妨每日沉醉。思量孫二太無知，伊來害我，我又如何饒你？。
殺狗記·滿江紅
作者：徐田臣
朝代：元

（末上）鐵硯毛錐，幾年向文場馳逐。任雕龍手段，俯頭屈足。浪跡渾如萍逐水，虛名好似聲傳谷。笑半生夢裡鬢添霜，空碌碌。酒人中，聊託宿；詩社內，聊容足。慣嘲風弄月，品紅評綠。點染新詞別樣錦，推敲舊譜無瑕玉。管風流領袖播千秋，英雄獨。
殺狗記·漿水令
作者：徐田臣
朝代：元

更遲疑不離我門，打教伊皮開見筋。
殺狗記·玉交枝
作者：徐田臣
朝代：元

奴婢欺主，料孫榮令他恁地。我說與兩個親兄弟，教謀計害了孫二，無人處打死，撇在水裡，不然暗把刀殺取。免得我吃人笑恥，免得我吃人笑恥。
殺狗記·玉抱肚
作者：徐田臣
朝代：元

忽然心痛。（生）兄弟賽關張！（淨）賽不過關張弟兄。哥哥殺了幾個？（生）只是一個。
殺狗記·玩仙燈
作者：徐田臣
朝代：元

（生作醉，淨、醜扶上）歡宴醉，歸來早，不覺黃昏至也。
殺狗記·琥珀貓兒墜
作者：徐田臣
朝代：元

（旦）良藥苦口，逆耳乃忠言。嘆我兒大不信賢，幾番勸解反埋冤。（合）難言，問甚日何時，得他心轉？。
殺狗記·生薑芽
作者：徐田臣
朝代：元

（旦上）聞知我小叔與兒夫，被龍卿、子傳拖拽去公堂裡，妄告他殺人罪。奴家夜來不曾況詳細，不知是狗穿人衣袂。弄巧成拙是愚痴，怎知好意番成惡意！。
殺狗記·皂羅袍
作者：徐田臣
朝代：元

（合）賀喜得他出外，自今後不許再上門階。結義兄弟稱心懷，同心同氣同歡快。有茶有酒，朝往暮來。無愁無慮，分憂替災，三人真個關張賽。（下）。
殺狗記·皂羅袍
作者：徐田臣
朝代：元

（旦）狗子堅執不賣，便出言道語，惱人心懷，仔細思量為何來？王婆你好不相待！多年鄰舍，茶酒往來，些須小事，不遂我懷，從今休把我門兒踹。
殺狗記·石竹花
作者：徐田臣
朝代：元

時遇寒食感孝情，辦虔心特來拜墳。一杯美酒澆奠，使人不覺淚零。紙錢高掛墳頭，略表孝情。酒餚羅列墳頭，乞賜受領。
殺狗記·祝英臺
作者：徐田臣
朝代：元

草芊芊，花苒苒，輕暖豔陽天。才子豔質，簇擁名園，嬉戲笑蹙鞦韆。排筵，好向花柳亭前，尋芳消遣。（合）我和你雙雙遊賞歡宴。
殺狗記·福清歌
作者：徐田臣
朝代：元

見著你每，珠淚暗傾，思往日教人懊恨！（末）見官人，沒精神。遣吳忠珠淚流，似刀剜碎心。（合）受飢寒，煞害得壁盡離傾。
殺狗記·秋夜月
作者：徐田臣
朝代：元

（外）吾表文，奏上朝廷去，我王必降天恩露，加官進祿封賢婦。因禍致福，因禍致福。
殺狗記·竄地錦襠
作者：徐田臣
朝代：元

（外）員外祖上置田屋，攢下傢俬傳父母，你得來全不費工夫，不想窯中人受苦？。
殺狗記·竹馬兒
作者：徐田臣
朝代：元

（旦）他效學昔日關張結義，不思量久後有頭無尾。豈知他是調謊的，使虛心冷氣，刁唆員外得如是。（貼）我東人枉恁地多伶俐，落圈匱總不知，把骨肉下得輕棄。你好直恁的，不思量手足恩深，豈知同胞義。謾教人無語淚雙垂，說著後心碎。
殺狗記·節節高犯
作者：徐田臣
朝代：元

相邀結義的好兄弟，（見介。淨、醜）兄弟望兄不來至，肝腸碎。（末）試向前排吃食。
殺狗記·粉蝶兒
作者：徐田臣
朝代：元

只見玉兔爾升，寂寂夜深人靜，冷清清掩上窯門。紙衾單，蘆蓆冷。孤眠獨醒對寒燈，知他是甚般情興！。
殺狗記·粉蝶兒
作者：徐田臣
朝代：元

（外扮土地上）略駕祥雲，霎時便臨凡世。
殺狗記·粉蝶兒
作者：徐田臣
朝代：元

（生上）才過燒燈，不覺又逢寒食，草鋪茵萬花堆綺。（旦上）向西郊，堪玩賞，紅嬌綠媚。步西郊，山陰右軍修禊。
殺狗記·系人心
作者：徐田臣
朝代：元

（旦）要一狗合藥甚緊？告婆婆且休憂悶。與婆婆隔壁住年深，一半鄰，一半親。且宜思忖，休教失了人情。
殺狗記·紅繡鞋
作者：徐田臣
朝代：元

明日辦個筵席，筵席，把傢俬付與兄弟，兄弟。（小生）謝哥哥轉心意，結義的再休題。
殺狗記·紅繡鞋
作者：徐田臣
朝代：元

（外）願學田真泣樹，泣樹，取回兄弟同居，同居。美風俗，辨親疏，兄與弟兩和睦，歡喜煞老農夫。
殺狗記·紅芍藥
作者：徐田臣
朝代：元

（小生）驀聽得甚人敲門，莫不是巡捕軍兵？（旦）開門！（小生）仔細聽來卻是婦人聲。且住，記得金精曾戲竇儀，你是何方興妖鬼精？（巳）我是良人。（小生）既是良人。因何夜扣門？莫非是見情思景？待我把這門再緊拴上。勸伊家及早迴心，莫教惱亂春心！。
殺狗記·絳都春
作者：徐田臣
朝代：元

（生、小生）聞知府尹清廉，望高抬明鏡。
殺狗記·絳都春序
作者：徐田臣
朝代：元

平生戀色，有忠臣伍奢，直諫獲罪。伊兒伍尚，入朝齊殺取。有次子伍員，不肯赴召，欲報父兄之冤。子胥奔走吳國裡，借兵馬投入楚地。兩軍交戰鳴鼙，金鼓震動天地。
殺狗記·縷縷金
作者：徐田臣
朝代：元

你平白地將咱趕出門，殺人來喚我去埋形。你今打些不乾淨，須要對證。（生、旦作慌介。小生）唬得他夫婦戰兢兢，一個個膽喪心驚。
殺狗記·繡停針
作者：徐田臣
朝代：元

先自悲傷，又遭一跌痛怎當。抬身忍痛回頭望，見一漢酒醉倒在街傍。漢子，你吃得這般大醉，倒在此雪裡，何不省一口與我孫榮吃了，你也不見得這等醉了，我也不見得這般飢寒。我把古人比與你聽：本待學劉伶入醉鄉；你如今倒在雪裡，又像一個古人，好一似臥冰王祥。呀！看看冷逼寒凍神魂喪，早難道酒解愁腸。
殺狗記·繡帶兒
作者：徐田臣
朝代：元

吾朋友如龍卿有幾。兼之子傳賢齊。
殺狗記·纏枝花
作者：徐田臣
朝代：元

（生）笑你兩個忘恩義，為甚把咀擒住？（小生）常言狗有溼草義，馬有摹韁志。（淨）惱得人惡怒起，趲步即拖去。（合）算來誰是誰不是，到官司明白處。
殺狗記·羅帳裡坐
作者：徐田臣
朝代：元

欲送你到家，尋思慘傷。哥哥酒醒，禍起蕭牆。誰教你上門自取災映！只愁雪上更加箱，這頓拳頭怎當！（背生走介）。
殺狗記·羽調排歌
作者：徐田臣
朝代：元

（生）愚蠢孫華，情偏意迷，全虧家有賢妻。（旦）今朝兄弟共怡怡，堪笑喬人枉用機。
殺狗記·胡搗練
作者：徐田臣
朝代：元

江水遠，恨悠悠，教人羞恥向誰求？枉自腹藏千古事，但趁一江清水向東流。
殺狗記·胡搗練
作者：徐田臣
朝代：元

（小生上）吾命窘，自嗟呀，哥哥同甚念頭差？趕出此身無依倚，使人今夜落誰家？萬事不由人計較，一生都是命安排。我孫榮被哥趕逐出來，沒處安身，不免到王大姑店中借住幾時，再作區處。此間已是了，婆婆有麼？（淨）呀！官人請坐。（小生）有坐。（淨）官人家居何處？姓甚名誰？。
殺狗記·臘梅花
作者：徐田臣
朝代：元

（貼上）光陰荏苒疾似箭，追思往事怎生言，遣人珠淚漣。去時節暖閣排筵，轉眼清明在目前。
殺狗記·臨江仙
作者：徐田臣
朝代：元

（小生）被打出門珠淚流，教人羞恥向誰投？哥哥因甚趕無休？在他簷下過，怎敢不低頭！。
殺狗記·菊花新
作者：徐田臣
朝代：元

（小生上）自恨生米時不利，遭此孤窮，十分慚愧。未知何日上雲梯？那時節才顯得英雄豪氣！。
殺狗記·菊花新
作者：徐田臣
朝代：元

（生上）細思孫二煞無徒，使計藏奸要害吾。雖然趕出去，遭窮困此身藍縷。
殺狗記·薄媚袞
作者：徐田臣
朝代：元

（生）因帶酒回到後門，一跌疼難忍。回首看時，瞥見一人，跌倒在草徑，呼喚不醒。忙扶起，血沾手，汙我身。不知何人，殺死他身？。
殺狗記·薔薇花
作者：徐田臣
朝代：元

（生同淨、醜上。生）嚴威正加，滿空中如鹽撒下。長安多少賣酒人家，料應此際增高價。長安三尺雪，盡道十年豐。二位兄弟，方才舍下吃酒，吃得不爽利，還到酒肆中去。（淨、醜）前面新開一個酒館在那裡。（走介）酒家有麼？（末上）造成春夏秋冬酒，賣與東西南北人。三位官人請上樓去。
殺狗記·蠻牌令
作者：徐田臣
朝代：元

哥哥佔田莊，教兄弟受淒涼。本是同胞養，又不是兩爹孃。我穿的是粗衣破裳，你吃的是美灑肥羊。哥哥嗄！心下自思量，白忖量，若不思量後，分明是鐵打心腸！。
殺狗記·行香子
作者：徐田臣
朝代：元

（小生上）日有陰晴，月有虧盈，算人無久富長貧。秋來自然黃葉飄零，到春來，花重吐，柳拖金。
殺狗記·西地錦
作者：徐田臣
朝代：元

幸得一人有慶，萬民鹹賴康寧。蠻夷拱手米皈順，奉國泰民清。
殺狗記·解連環
作者：徐田臣
朝代：元

（生）酬酢歡娛，拚今朝共伊沈醉，同攜手步月歸去。（合）逢知己，賽過關張管鮑的，切莫學割袍斷義。
殺狗記·豆葉黃
作者：徐田臣
朝代：元

你緣何無故調撥我恩主，趕兄弟在破窯內落泊，歷盡艱苦？搬老婆舌頭敗風俗，你兩個甚豪富？真乃天教一世苦！。
殺狗記·賀新郎
作者：徐田臣
朝代：元

（淨、醜）夜來因吃酒，大雪中跌倒孫兄，讓他落後。拿了他靴中兩錠鈔，又把玉環拐走。怎知今日跌破，我兩個如藍提水走歸家，籃內何曾有？乾嘔氣，惹場羞。
殺狗記·賀新郎
作者：徐田臣
朝代：元

（生）怎賽得關張義氣？眼睜睜割袍斷義。（淨、醜）犯官司難覷麵皮，又何必說是講非？擒住伊，扯住伊，到官司吉凶便知。
殺狗記·賞宮花
作者：徐田臣
朝代：元

（末）你兩個歹兇，拐錢圖使用。怎知遇著我，你手拿空。（合）好似雁從天上過，急忙歸去炒油蔥。
殺狗記·賺
作者：徐田臣
朝代：元

韓信當時，漂母哀憐賜與食，時運至，拜將封侯多富貴。二官人請飯。（小生接作吃介，生伸腰，小生慌墮箸介）呀！唬得我一雙箸拿不住放不得，一口飯吞不進吐不出，嫂賜食，一似呂太后的筵席。
殺狗記·越恁好
作者：徐田臣
朝代：元

（小生）與君同氣，與君同氣。一個父娘生，難忘了這些恩和義，手足親。從今休得再講論。倘或事生髮，哥哥，你莫胡招認，兄弟替著哥哥認。
殺狗記·道和排歌
作者：徐田臣
朝代：元

（小生）想他每結義時，要學關張的。言語總成虛，尋思太無知。那些恩德！那些仁義！（貼）嫡親兄弟受凌逼，娘行殺狗勸夫回，骨肉團圓不暫離。（合前）。
殺狗記·那吒令
作者：徐田臣
朝代：元

（淨）子傳聽說因依，咱每和你商議。夜來忽地生一計，說起教伊歡喜。
殺狗記·醉中歸
作者：徐田臣
朝代：元

（旦上）晚來雲布密，凜凜朔風送寒威。俄然見六出花飛，長空一色，萬里如銀砌。（貼上）當此際，雪正飛，慶賞豐年祥瑞。同宴樂排筵，滿飲羊羔拚沉醉。
殺狗記·金瓏璁
作者：徐田臣
朝代：元

（小生破衣上）長空雲黯黯，那堪狂雪交加。飛柳絮，舞梨花。孤身遭凍餒，何方干謁豪家？空嘆息，自嗟呀。
殺狗記·金雞叫
作者：徐田臣
朝代：元

（貼上）不聽好言語，鎮日間無情無緒。羨我院君多伶俐，設下機謀，手足又和美。我員外當初聽信喬人，趕出兄弟。我院君殺狗勸夫，回心轉意，弟兄和睦。不想柳龍卿、鬍子傳今早又到我家，道員外不睬，又到官府出首員外殺人，小官人埋屍。為此院君親往府尹處訴明，尚未回來，不知怎生決斷了？。
殺狗記·錦上花
作者：徐田臣
朝代：元

（旦）你說與王老聽，明日東人要上墳。勸官人須教三省，休恁痴迷執性。結義兩無情，親者到底只是親。（合）將兄弟趕出門，非親卻是親。仗托王公直語忠言，勸官人迴轉心。
殺狗記·錦纏道
作者：徐田臣
朝代：元

（旦）計謀成，殺一狗撇在後門，扮妝似人形。試看來鮮血遍汙衣巾，我兒夫必道是人，猛然間魄散魂驚。若問我原因，說著幾句，教他自猛心省。（合）願得迴心後，愛兄弟遠別他人。
殺狗記·錦衣香
作者：徐田臣
朝代：元

（淨、醜）休抗拒，休回應，休要惱著哥哥，轉添惡忿。且隨他意暫出門，朝夕我兩人勸他迴心。倘回心轉意，那時請你歸來，依然弟兄和順。
殺狗記·鎖南枝
作者：徐田臣
朝代：元

（小生）孫員外是我兄，（外）令兄可是與柳龍卿、鬍子傳結義的孫華麼？（小生）正是，將孫榮趕逐無投奔。（外）你怎麼不到前面店中安歇？。
殺狗記·鐵騎兒
作者：徐田臣
朝代：元

（末上）離門兒，離門兒心驚膽碎，步疾去如飛。到城南破窯，了事便迴歸。
殺狗記·降黃龍
作者：徐田臣
朝代：元

（旦）吳國兵強，遂起兵征戰，楚國難敵。昭王敗走，到楚江無渡，心下躊躇。（生）那時節怎麼了？（旦）昭王正在憂疑之際，移時見一艄子，駕一葉扁舟來至，救昭王御弟夫人太子離去。
殺狗記·雁過南樓
作者：徐田臣
朝代：元

我待不管他，欲待不睬他。（作走，內扮土地扯住介）放手，放手！後面有人似扯住了咱，莫不是孫榮有些牽掛？回頭看他，回頭看他，不由人兩淚如麻。
殺狗記·雁過沙
作者：徐田臣
朝代：元

想爹孃養孫榮，撫養已艱辛，三年乳哺恩愛深，推幹就溼多勞頓。養兒長成，爹孃一命傾，痛思我父母珠淚零。
殺狗記·雁過聲
作者：徐田臣
朝代：元

（旦）昨宵際晚時，見小叔揹負員外歸。穿一領百衲破衣，睚睚瘦得不中覷，鐵心腸見了珠淚垂。（貼）一飯未曾舉箸，員外酒醒喝起，便道他偷了環兒。更不分說幾句，便拳踢亂打逐出去，破窯內受苦伊怎知！。
殺狗記·集賢賓
作者：徐田臣
朝代：元

（旦）官人近日心恁偏，與兄弟結冤。每日與非親同歡宴，把骨肉頓成拋閃。不聽勸諫，怕迤邐日疏日遠。長掛念，恐一宅分為兩院。
殺狗記·雙勸酒
作者：徐田臣
朝代：元

（外）你拋棄手足，疏遠骨肉，非親是親，全不省悟。一朝馬轉刀橫，只恐悔不當初。
殺狗記·雙聲子
作者：徐田臣
朝代：元

（旦）結交的，結交的，待他恩深厚。急請來，急請來，到此移屍首。（合）莫停留，莫停留，便去休，便去休，拖屍首葬了，免惹憂愁。
殺狗記·青玉案
作者：徐田臣
朝代：元

（旦上）停針悶坐心疑慮，盼望兒夫未見歸，鎮夜倚門無情緒。多應說與，兩個推託，不肯替移屍。
殺狗記·風入松
作者：徐田臣
朝代：元

豈不聞伊尹未逢時，（淨、醜）又來通文了。（小生）向莘野鋤耕。（淨、醜）還有誰來？。
殺狗記·風入松
作者：徐田臣
朝代：元

（小生）你與哥哥結義勝嫡親，敢恁的反面忘恩！我哥哥行使些糖蜜口，我根底刁唆休論。我哥哥有眼何曾識好人？你只宜假不宜真。
殺狗記·風入松
作者：徐田臣
朝代：元

（小生）與哥哥一個父娘生，卻把我做陌路之人。（淨、醜）怎麼他又發跡，你又貧苦？。
殺狗記·風馬兒
作者：徐田臣
朝代：元

（旦上）傾國芳容正嬌媚，家豪富比陶朱。（貼上）郎才女貌非凡比，宿緣相會，今世效于飛。
殺狗記·香柳娘
作者：徐田臣
朝代：元

（小生）把傢俬佔了，把傢俬佔了，因甚不爭競？只因要我家法正。我寧可受苦，我寧可受苦，不敢怨家兄，教人自愁悶。（合）在破窯中冷落，在破窯中冷落，舉目誰人是親？悶懷無盡！。
殺狗記·駐雲飛
作者：徐田臣
朝代：元

酒保無知，故意教他來笑恥。堪恨喬才輩，惱得心兒碎。呸！吃了這場虧，教人嘔氣。吃得醺醺。拚卻今宵醉，痛飲前村踏雪山。
殺狗記·駐馬聽
作者：徐田臣
朝代：元

世上為人，兄弟不親誰是親？須念生身父母，共乳同胞，休慼難分。咳！孫員外，你結交終日醉醺醺，卻教骨肉遭窮困。天理何存！任你滿帆風使，終有個水窮山盡。
殺狗記·駐馬聽
作者：徐田臣
朝代：元

（生、旦、小生、淨、醜上。生）當日大雪紛紛，故意將人撇在窘。盜去玉環寶鈔，潛地歸家，兩下平分。感吾兄弟揹回門，反生惡意將他恨。兄弟是嫡親，從今莫把閒言論。
殺狗記·鴛鴦陣
作者：徐田臣
朝代：元

孫畢家富貴，東京住，結義兩喬人。誑語讒言，從中搬鬥，將孫榮趕逐，投奔無門。風雪裡救兄一命，將恩作怨，妻諫反生嗔。施奇計，買王婆黃犬，殺取扮人身。夫回驀地驚魂，去冫免龍卿、子傳，託病不應承。再往窯中，試尋兄弟，移屍慨任，方辨疏親。清官處喬人忘告，賢妻出首，發狗見虛真。重和睦，封章褒美，兄弟感皇恩。
殺狗記·黃龍滾
作者：徐田臣
朝代：元

太子淚雙垂，太子淚雙垂，投入江兒水。風靜浪平，楚王蹬岸離船去。暗憶太子，偷彈珠淚，投西楚往晉國奔逃去。
唐明皇
作者：徐秋云
朝代：元

太平风月属三郎，羯鼓声中思转长。天子锦缠娱虢国，贵妃音律教宁王。人归巫峡山空在，花落温泉水更香。谁信蓬莱青鸟使，回来无语怨渔阳。
武林
作者：徐秋云
朝代：元
体裁：七言律诗

芙蓉城阙夕阳红，歌舞三千上碧空。绣岭看花蝴蝶梦，锦江吹酒鲤鱼风。当年紫籞开仙仗，今日青山是梵宫。曾向黄金台上望，九天阊阖五云中。
汉武帝
作者：徐秋云
朝代：元

万户千门禁漏迟，建章花发锦成帏。瑶池有信青鸾至，金屋无人白燕飞。风起轮台春寂寂，露零仙掌月辉辉。楼前箫鼓繁华梦，汾上年年只雁归。
美人图
作者：徐秋云
朝代：元
体裁：七言绝句

玉佩鸣珰照素秋，绿云扶梦下璚楼。潇湘一片芙蓉雨，珠箔沉沉不上钩。
西湖
作者：徐秋云
朝代：元
体裁：七言律诗

凉洗冰壶压两峰，镜鸾无地觅惊鸿。芙蓉池馆鸳鸯雨，杨柳楼台燕子风。玉笛度云听似梦，画图浮水望如空。斗牛已属乘槎客，何处凌波第一宫。
观国诗
作者：徐秋云
朝代：元
体裁：七言律诗

金沟晴色照燕然，紫殿红楼玉树烟。万雉入云环五卫，六龙扶日拥群仙。教坊月夜歌如水，绣局春风锦作天。挟策远臣身万里，只将金镜献君前。
闺怨
作者：徐秋云
朝代：元
体裁：七言律诗

一自刘郎出剡溪，箫声长伴乳鸦啼。魂销秋水玉蝉翼，泪湿春风金袅蹄。别恨不禁杨柳外，相思只在杏花西。珠帘夜夜空明月，愁杀落红香满泥。
题明皇
作者：徐秋云
朝代：元
体裁：七言律诗

太平风月属三郎，羯鼓声高思转长。天子锦缠娱虢国，贵妃音律教宁王。人归巫峡山容在，花落温泉水更香。谁信蓬莱青鸟使，回来无语怨渔阳。
題明皇
作者：徐秋雲
朝代：元

太平風月屬三郎，羯鼓聲高思轉長。
天子錦纏娛虢國，貴妃音律教寧王。
人歸巫峽山容在，花落溫泉水更香。
誰信蓬萊青鳥使，回來無語怨漁陽。
句
作者：徐綵鸾
朝代：元

惟有桂林桥下水，千年照见妾心清。
被掠诗
作者：徐綵鸾
朝代：元

万水千山去路赊，青鞋踏破几层沙。登山绝顶重逢岭，渡水尤深又复涯。雁字只传夫与子，鱼书难寄母和爷。回头遥望乡关处，云下峰前是我家。
水调歌头
作者：徐逊
朝代：元

盘马万山顶，弹禽群木中。追思年少行乐，减尽旧豪雄。三十六峰青矗，三百六滩碧逝，归路杳重重。拱手问仙伯，谪宦岂天公。奉慈亲，携稚子，访琳宫。太虚点雪高处，万虑一杯融。但得挈家归隐，何用举家拔宅，鸡犬亦升空。长啸下山去，脚底响松风。
题福善王庙
作者：徐雪坡
朝代：元
体裁：七言律诗

乾山叠叠水湝湝，舟迓温陵太守回。跃马不朝金殿去，骑鲸飞上碧天来。宇文篡位终亡国，高祖承休亦废台。惟有王心明日月，寒塘蘋藻正花开。
齿药短歌
作者：徐雪坡
朝代：元
体裁：古风

姮娥夜堕玉杵臼，白兔摇碎琼瑶霜。琼瑶霜，凝异香，丁字桥边授仙方。孙家老人不识此，口嚼白石情何狂。骊山君王惜颜色，三十六宫瓠犀白。渔阳鼙鼓动秋风，一旦唇亡齿何益。君不见殷汤铭，九字刻，此药至今传不得。
答钟山长老
作者：德丰
朝代：元

耿耿孤吟对古梅，忽传军将送书来。倚崖枯木摧残甚，虚负阳和到一回。
黄山
作者：德济桑雅
朝代：元
体裁：七言律诗

崒嵂名山倚碧天，登临不觉入云烟。蜀江东去练光净，衡岳南来黛色鲜。幽涧千寻苍柳合，平田万顷翠云连。凭虚立久忽长啸，回望神州一慨然。
春日田园杂兴
作者：忘怀老人
朝代：元

寸地不可弃，东风何处无？
示陈友定
作者：忠烈祠神
朝代：元

将军何事访山家，火冷炉温谩煮茶。若问圣明吾岂敢，止能疗病与驱邪。
陟玩春山纪兴
作者：忽必烈
朝代：元
体裁：七言律诗

时膺韶景陟兰峰，不惮跻攀谒粹容。花色映霞祥彩混，垆烟拂雾瑞光重。雨沾琼干岩边竹，风袭琴声岭际松。净刹玉毫瞻礼罢，回程仙驾驭苍龙。
初春
作者：怀深
朝代：元
体裁：七言绝句

暖信初回宿草根，茸茸渐可藉芳樽。未须著意催花柳，且为乾坤补烧痕。
北固山
作者：性嘉
朝代：元
体裁：七言律诗

十载抠衣登此楼，江山有待我重游。景多人立海东面，天近鸟飞云上头。雨过烟峦翠屏晓，月明冰堑镜奁秋。世间无限丹青手，谁写蓬莱第一洲。
诗
作者：悬葫芦仙诗
朝代：元

葫芦一个是生涯，閒步人间访酒家。要问狂夫何处住，蓬山洞口有桃花。
一峰云外庵和韵四景四首
作者：惟则
朝代：元

碧虹分雨半山桥，桥下春雷卷怒涛。老衲定回推户看，隔溪开尽野樱桃。竹屋茶香满涧烟，绿杉深处响流泉。目前有法谁能说？落日微风一树蝉。平田水语稻花香，半解萝衣受晚凉。景物双清秋正好，乱山云外又斜阳。衲被蒙头宿火红，雪寒愁听上方钟。开门忽怪山为海，万叠银涛露一峰。
一峰云外庵和韵四景四首·其一
作者：惟则
朝代：元

碧虹分雨半山桥，桥下春雷卷怒涛。老衲定回推户看，隔溪开尽野樱桃。
一峰云外庵和韵四景四首·其三
作者：惟则
朝代：元

平田水语稻花香，半解萝衣受晚凉。景物双清秋正好，乱山云外又斜阳。
一峰云外庵和韵四景四首·其二
作者：惟则
朝代：元

竹屋茶香满涧烟，绿杉深处响流泉。目前有法谁能说？落日微风一树蝉。
一峰云外庵和韵四景四首·其四
作者：惟则
朝代：元

衲被蒙头宿火红，雪寒愁听上方钟。开门忽怪山为海，万叠银涛露一峰。
上海舟中即事
作者：惟则
朝代：元

乌溪出闸催双橹，急趁回潮下黄浦。午前期到上洋城，生怕潮来近亭午。夜潮已落岸痕高，风卷浪花翻雪卤。渡头趁渡人如鸡，水行泥行亦良苦。西岸冲波远入村，东岸涌沙作林圃。岸上居民无定踪，颇怪潮行无定所。吾年五十游上洋，今岁重来五十五。岂无玉雪美少年，向来一揖成千古。亦有鸱张万石家，势去一朝无寸土。噫吁嘻，人生幻化若浮云，陵谷变迁何足数。
入仙洞山
作者：惟则
朝代：元

入山隐隐如闻雷，山鸡角角随人飞。松风洗我市喧耳，松露洒我青萝衣。平生结习重幽赏，会景会物情依依。谁能歌紫芝？我当歌《采薇》，招呼云外青鸾归。
又
作者：惟则
朝代：元

抖擞天目蒲花团，摩挲铁脊冰霜寒。豪来意气隘湖海，归思浩荡如奔湍。樟阴楼殿曲江曲，听钟听雨吟灯残。此时会有会心处，倾倒客路情怀看。
吴松江观闸
作者：惟则
朝代：元

吴松江水急如箭，昔见画图今识面。百川应命争先趋，东注海门如赴战。海波怒发驱潮头，战退吴松水倒流。江潮一日两相斗，万古不决犹寇雠。江水清兮潮水浊，江水不似潮水恶。恶潮推出海中洲，堆积江面成山丘。官忧水害难疏凿，横江四闸同时作。潮来下闸潮平开，闸内不通潮往回。潮波怒息捲底去，闸门又见江波怒。闸上盘涡万阵分，闸下狂澜万骑奔。万雷吼兮万鼓发，石走沙飞乱戈甲。黄河冲破华山根，健瀑擘开青玉峡。人言水性险且凶，不知水与人情同。情涛识浪怒且愤，不在江潮在方寸。水险尚可避，人险终难知。人争额额罔昼夜，水争尚有潮平时。
和送梁寿川之任南康医教
作者：惟则
朝代：元

君不见眼前病癖无全人，又不见杏林种雨年年新。岂如梁君小试医国手，飘飘捧檄行青春。行行东向庐江路，星渚风烟彭蠡树。双池看瀑九江晴，五老闻钟乱山暮。我怜民物疮痍深，养生未必非其心。元阳扶植起枯朽，一草已足酬千金。莫辞印绶非君意，虎溪未许陶公醉。会看采药上蓬莱，长裾曳破燕山翠。
城南楼
作者：惟则
朝代：元

城南树尾花风晴，城南树下渔舟行。隔溪竹屋数家酒，矮篱路转人纵横。仙山石洞在眼底，塔竿倒影沧波明。相期待渡日已晚，坐看平野青烟生。
夜坐闻蛩
作者：惟则
朝代：元

山人坐树阴，树转月当午。江市夜犹喧，笙歌杂砧杵。寒蛩亦何情，唧唧如共语。前声稍悲悽，后声转哀苦。人心汝莫知，汝语人莫取。万类各有私，悲欢岂同趣。茫茫元化中，同一风气使。何如悟天真，随分乐生死。
山居四景
作者：惟则
朝代：元

林轩飞翠隔黄尘，瑶草吹香别是春。一卷《楞伽》消白昼，从教啼鸟唤游人。茶罢焚香独坐时，金莲水滴漏声迟。夜深欲睡问童子，月上梅花第几枝？
山居四景·其一
作者：惟则
朝代：元

林轩飞翠隔黄尘，瑶草吹香别是春。一卷《楞伽》消白昼，从教啼鸟唤游人。
山居四景·其二
作者：惟则
朝代：元

茶罢焚香独坐时，金莲水滴漏声迟。夜深欲睡问童子，月上梅花第几枝？
山居四首 其一 春
作者：惟则
朝代：元
体裁：七言绝句

林轩飞翠隔黄尘，瑶草吹香别是春。一卷楞严消白昼，从教啼鸟唤游人。
山居四首 其三 秋
作者：惟则
朝代：元
体裁：七言绝句

草堂秋似广寒宫，金粟花开碧玉丛。坐久不知衣袖冷，天香吹散月明中。
山居四首 其二 夏
作者：惟则
朝代：元
体裁：七言绝句

坐对蓬莱小朵峰，池开五色玉芙蓉。静中忽拨瑶琴响，清挹湘帘度晚风。
山居四首 其四 冬
作者：惟则
朝代：元
体裁：七言绝句

茶罢焚香独坐时，铜龙水滴漏声迟。夜深欲睡问童子，月上梅花第几枝。
师子林即景
作者：惟则
朝代：元

鸟啼花笑屋西东，柏子烟青芋火红。人道我居城市里，我疑身在万山中。卧云冷室睡魔醒，残漏声声促五更。一梦又如过一世，东方日出是来生。
师子林即景·其一
作者：惟则
朝代：元

鸟啼花笑屋西东，柏子烟青芋火红。人道我居城市里，我疑身在万山中。
师子林即景·其五
作者：惟则
朝代：元

卧云冷室睡魔醒，残漏声声促五更。一梦又如过一世，东方日出是来生。
师子林即景六首
作者：惟则
朝代：元

万竿绿玉绕禅房，头角森森笋稚长。坐起自携藤七尺，穿林络绎似巡堂。素壁光摇眼倍明，隔帘风树弄新晴。树根蛙鼓鸣残雨，恍忽南山水乐声。半檐落日晒寒衣，一钵香羹野蕨肥。春雨春烟二三子，水西原上种松归。道人肩水灌畦蔬，托钵船归粟有馀。饱饭禅和无一事，绕池分食喂游鱼。斜梅势压石阑干，花似垂头照影看。白昼云阴天欲雪，半池星斗逼人寒。雪深三尺闭柴荆，岁晚无心打葛藤。立雪堂前人不见，秀云峰似白头僧。
师子林即景六首·其一
作者：惟则
朝代：元

万竿绿玉绕禅房，头角森森笋稚长。坐起自携藤七尺，穿林络绎似巡堂。
师子林即景六首·其三
作者：惟则
朝代：元

半檐落日晒寒衣，一钵香羹野蕨肥。春雨春烟二三子，水西原上种松归。
师子林即景六首·其二
作者：惟则
朝代：元

素壁光摇眼倍明，隔帘风树弄新晴。树根蛙鼓鸣残雨，恍忽南山水乐声。
师子林即景六首·其五
作者：惟则
朝代：元

斜梅势压石阑干，花似垂头照影看。白昼云阴天欲雪，半池星斗逼人寒。
师子林即景六首·其六
作者：惟则
朝代：元

雪深三尺闭柴荆，岁晚无心打葛藤。立雪堂前人不见，秀云峰似白头僧。
师子林即景六首·其四
作者：惟则
朝代：元

道人肩水灌畦蔬，托钵船归粟有馀。饱饭禅和无一事，绕池分食喂游鱼。
径山送瑰上人归吴门
作者：惟则
朝代：元

吴门长想是吾州，城北城南半旧游。佛塔分标林野寺，客帆飞绕市河楼。送君忽觉襟期动，老我难忘脚债酬。七十二峰看橘柚，买舟重约太湖秋。
晓行吴淞江
作者：惟则
朝代：元

水转沙涂又一湾，迎船孤塔出烟岚。长江一道横风起，两岸争飞上下帆。
次韵送古潜县宰
作者：惟则
朝代：元

解印遄归意若何，山人长忆旧相过。词锋稍见禅机熟，案牍不如吟卷多。花雨听莺春满酒，柳风回马月摇波。赏心乐事皆勋业，留与溪翁溪女歌。
游三相台示甘杨诸友台乃姚崇牛僧孺刘沆读书处也
作者：惟则
朝代：元

我登三相台，南望双巽峰，俯视下界如凌空。开元老树可百丈，断崖尽日呼颠风。甘郎攀果学猿挂，杨子枕石飞泉中。垂藤离地坐我稳，袒跣长啸如乘龙。呜呼昔人不再得，台上土花几秋色。前身不与后身期，白云岂识萝衣客。安得近代颜辉来，画我石上惊风雷。
游茅山云林清远之馆
作者：惟则
朝代：元

华阳有客似重来，新见云林别馆开。寒日半岩松鹤起，腥风万壑雨龙回。琴床流露滋瑶草，丹鼎飞春上玉梅。居者未知清且远，人间咫尺望蓬莱。
湖村庵即事
作者：惟则
朝代：元

竹根吠犬隔溪西，湖雁声高木叶飞。近听始知双橹响，一灯浮水夜船归。
湖村庵即事·其一
作者：惟则
朝代：元

日度斜塘水气昏，石桥高柳对柴门。霜风搅树叶如雨，忽见一帆来远村。
漕运万户某脱险于海因和韵唁之
作者：惟则
朝代：元

语未开唇已改颜，向来海运历多艰。连樯影落蛟涎窟，孤枕魂飞鬼骨山。出匣剑龙惊怒吼，传家珠虎幸生还。黄金任积高于斗，不博休官一日閒。
登茅山天市坛
作者：惟则
朝代：元

天市危阑倚碧空，两京山水见冥蒙。东来十日风霜路，只在寒岚一抹中。
登茅山天市坛四首·其三
作者：惟则
朝代：元

一片松林又一宫，开门面面看茅峰。意行恍惚庐山路，归饭僧分上下钟。
登茅山天市坛四首·其二
作者：惟则
朝代：元

白云剪作瑶坛雪，寒旭蒸开玉洞花。山北山南看更好，炊烟朵朵是仙家。
登茅山天市坛四首·其二
作者：惟则
朝代：元

白云剪作瑶坛雪，寒旭蒸开玉洞花。山北山南看更好，炊烟朵朵是仙家。一片松林又一宫，开门面面看茅峰。意行恍惚庐山路，归饭僧分上下钟。郭仙清夜扣舷时，万籁秋笙月一池。千载谁传灵凤曲，羽童吟作步虚词。
登茅山天市坛四首·其四
作者：惟则
朝代：元

郭仙清夜扣舷时，万籁秋笙月一池。千载谁传灵凤曲，羽童吟作步虚词。
登西林
作者：惟则
朝代：元

沈郁难自居，偶思散遐嘱。主丈登西林，断崖倚修竹。崖上丛花开，飞禽自相逐。崖下清川流，水光泛嘉木。四月风雨多，平野一时绿。长啸白日低，烟云起空谷。俯视万化间，劳生亦何足。
真州送别悦希云
作者：惟则
朝代：元

欲别不别重相携，别思已逐寒云飞。飞云一去不可得，千村万落明斜晖。回头望吴山，满目青依依。亦如送我望我去，立尽风烟未忍归。
真州送别悦希云
作者：惟则
朝代：元

长淮岸岸飘风沙，沙根吹出青芦芽。我行送君君送我，笑语在眼心天涯。三界如梦宅，四大如沤花。东来西去问归路，不知何处真吾家。年时度雪西峰颠，蒲团永夜青灯前。坐谈生死念如水，铁石未比肝肠坚。人事有迁谢，散聚终随缘。山川可弃友可别，初心未可轻相捐。
真州送别悦希云·其一
作者：惟则
朝代：元

长淮岸岸飘风沙，沙根吹出青芦芽。我行送君君送我，笑语在眼心天涯。三界如梦宅，四大如沤花。东来西去问归路，不知何处真吾家。
真州送别悦希云·其三
作者：惟则
朝代：元

年时度雪西峰颠，蒲团永夜青灯前。坐谈生死念如水，铁石未比肝肠坚。人事有迁谢，散聚终随缘。山川可弃友可别，初心未可轻相捐。
示友人
作者：惟则
朝代：元

尘网苦多累，暂閒如脱羁。胡为尘外迹，而乃东西驰。聚谈每仓卒，既远翻多思。眼前失真宰，身外何求知。百骸如仆马，势合聊相随。气运忽迁谢，一散无重期。来日不可待，去日不可追。静缘当自保，世故方无涯。
筚篥引
作者：惟则
朝代：元

西瑛为我吹筚篥，发我十年梦相忆。钱唐月夜凤凰山，曾听酸斋吹铁笛。初吹一曲江风生，馀响入树秋呜咽。再吹一曲江潮惊，愁云忽低霜月黑。坐中听者六七人，半是江湖未归客。欢者狂歌绕树行，悲者垂头泪沾膝。我时夺却酸斋笛，敛襟共坐松根石。脱略悲欢万念消，悟声无性闻无迹。西瑛筚篥且莫吹，筚篥从古称悲栗。悲欢茫茫塞天地，人情所感无今昔。山僧尚赖双耳顽，请为西瑛吐胸臆。声闻相触妄情生，闻尽声亡情自释。尽闻莫谓闻无声，机动籁鸣无间隔。亡声莫谓声无闻，去来历历明喧寂。吹者之妙余莫知，闻者之悟公莫测。公归宴坐懒云窝，心空自有真消息。
绝句
作者：惟则
朝代：元

开渠筑岸护低田，坐听邻翁说去年。卖却犁锄买渔网，儿童荡桨到床前。
访仙洞山舟次大溪口
作者：惟则
朝代：元

窈窕仙家何处寻，夕阳明灭乱云深。大溪横断青山合，一路风帆入树林。
赠奕士高显卿
作者：惟则
朝代：元

对客将为显卿歌，显卿去兮吾奈何。商山莫招象山暮，当代如卿亦难遇。不须杀活谈兵围，我以气色观神机。秋鹰失兔草莽动，断道夜雪行人稀。丹还金鼎会龙虎，海国破浪孤篷归。太初一黑荡摩里，万化白战抟空起。何曾一路无死生，观者纷纷少知此。西来访古昆崙丘，拔剑夜舞呼苍虬。登白鹤兮问王屋，汗漫长歌紫芝曲。相逢安得闻此歌，共笑人间残局多。
赠弟仁远入京四首
作者：惟则
朝代：元

虬须铁面岸纶巾，胆气粗豪语逼人。二十三年不相见，却疑年少是前身。雨嶂烟峦翠欲流，天开图画万山头。凌霄阁上凭阑意，留与他年说旧游。白云峰在夕阳边，目送吴云入楚天。汝到燕山却回首，三千里外又三千。锦袍花映凤池明，玉佩光摇紫府青。富贵著人如醉梦，倚门慈母眼长醒。
赠弟仁远入京四首·其一
作者：惟则
朝代：元

虬须铁面岸纶巾，胆气粗豪语逼人。二十三年不相见，却疑年少是前身。
赠弟仁远入京四首·其三
作者：惟则
朝代：元

白云峰在夕阳边，目送吴云入楚天。汝到燕山却回首，三千里外又三千。
赠弟仁远入京四首·其二
作者：惟则
朝代：元

雨嶂烟峦翠欲流，天开图画万山头。凌霄阁上凭阑意，留与他年说旧游。
赠弟仁远入京四首·其四
作者：惟则
朝代：元

锦袍花映凤池明，玉佩光摇紫府青。富贵著人如醉梦，倚门慈母眼长醒。
赠道林训上人
作者：惟则
朝代：元
体裁：诗

角鹰一侧目，所视无穹苍，臂鞲索饱非所长。良马一振鬣，所向无穷荒，内闲待秣安可常。
丈夫心胆塞天地，身与世道为低昂。况从世外发高趣，蓬蒿岂足夸翱翔。
我怜古道满荆棘，岁晚狐兔争跳梁。今年识君谷水傍，爱君骏气如鹰扬。
愿君莫如我，学步成踉跄。愿君莫如我，用拙甘六藏。
茅舍深居，已无马师问梅子，木叶蔽膝，尚有懒瓒知南阳。
九峰之外天茫茫，寒梅欲花春在霜。兴来拂袖谢丘壑，阔视四海皆吾乡。
我有解缆歌一章，如击瓦缶无宫商。吴松江上为君歌，一发怒潮卷雪天风狂。
赠道林训上人
作者：惟则
朝代：元

角鹰一侧目，所视无穹苍，臂鞲索饱非所长。良马一振鬣，所向无穷荒，内闲待秣安可常。丈夫心胆塞天地，身与世道为低昂。况从世外发高趣，蓬蒿岂足誇翱翔。我怜古道满荆棘，岁晚狐兔争跳梁。今年识君谷水傍，爱君骏气如鹰扬。愿君莫如我，学步成踉跄。愿君莫如我，用拙甘六藏。茅舍深居，已无马师问梅子，木叶蔽膝，尚有懒瓒知南阳。九峰之外天茫茫，寒梅欲花春在霜。兴来拂袖谢丘壑，阔视四海皆吾乡。我有解缆歌一章，如击瓦缶无宫商。吴松江上为君歌，一发怒潮卷雪天风狂。
送乡僧昱晓林·其一
作者：惟则
朝代：元

海雨吹花雪作堆，那时敲我竹门开。自怜水国三千里，也有乡僧问路来。
送乡僧昱晓林二首
作者：惟则
朝代：元

风沙风叶搅征衣，今日江头送汝归。西望故乡何处是，楚天漠漠片云飞。乡人问我几时还，向道如今又入山。一个蒲团半间屋，吴松江上九峰间。
送乡僧昱晓林二首·其一
作者：惟则
朝代：元

风沙风叶搅征衣，今日江头送汝归。西望故乡何处是，楚天漠漠片云飞。
送乡僧昱晓林二首·其二
作者：惟则
朝代：元

乡人问我几时还，向道如今又入山。一个蒲团半间屋，吴松江上九峰间。
送时无择维那归闽
作者：惟则
朝代：元

百计归难禁，生缘乐未穷。听钟榔叶雨，攲枕荔花风。客久闽音化，交深楚俗通。片帆明日远，云断海天空。
送止照归古洪曲江三首
作者：惟则
朝代：元

暮云飞上钱王台，乱峰蘸碧湖光开。六桥春色看正好，之子不肯重徘徊。百年万事烟雨过，乡井一念终难灰。浩歌归去送归去，梦断楚水何时来？銮江镇上双江洲，大船解缆荒洲头。挂帆蔽空搥鼓发，白浪卷雪风萧飕。故山三日忽到眼，恍忽天上飞骅骝。向来归兴有如此，今日送子心悠悠。狮王一去挽不回，秋满岩谷天风哀。龙渊象薮亦多士，济济熟视宗纲颓。谁能共扫松下屋，黄精黄独连门栽。霜林月上芋香起，指点深拨寒炉灰。
送止照归古洪曲江三首·其一
作者：惟则
朝代：元

暮云飞上钱王台，乱峰蘸碧湖光开。六桥春色看正好，之子不肯重徘徊。百年万事烟雨过，乡井一念终难灰。浩歌归去送归去，梦断楚水何时来？
送止照归古洪曲江三首·其三
作者：惟则
朝代：元

狮王一去挽不回，秋满岩谷天风哀。龙渊象薮亦多士，济济熟视宗纲颓。谁能共扫松下屋，黄精黄独连门栽。霜林月上芋香起，指点深拨寒炉灰。
送止照归古洪曲江三首·其二
作者：惟则
朝代：元

銮江镇上双江洲，大船解缆荒洲头。挂帆蔽空搥鼓发，白浪卷雪风萧飕。故山三日忽到眼，恍忽天上飞骅骝。向来归兴有如此，今日送子心悠悠。
送甘茂实入京
作者：惟则
朝代：元

我不愿送君行，爱君笔砚倾平生。我不愿留君住，男儿四十当强仕。盛时天下文轨同，万国轩裳满都市。愿君走马燕山头，语动人主旋封侯。风叶兮飕飕，江波兮悠悠。丈夫万里更万里，一饮百斗空离愁。
重登秋月楼
作者：惟则
朝代：元

病力苏新雨，登楼看夕阳。岸移江市远，洲接柘园长。村晚烟催暝，水阴云送凉。客中情味熟，随地得相忘。
题东坡化龙竹
作者：惟则
朝代：元

渭川千亩未为奇，独羡坡仙扫一枝。后夜风雷头角露，看他行雨过天池。
越調·小桃紅消遣
作者：愛山
朝代：元

一溪流水水溪雲，雨霽山光潤，野鳥山花破愁悶。樂閒身，拖條藜杖家家問。問誰家有酒，見青帘高掛，高掛在楊柳岸杏花村。世間惟有酒忘憂，酒況誰參透？酒解愁腸破亻孱亻愁。到心頭，三杯滌盡胸中垢和顏潤色，延年益壽，一醉解千愁。
菊山诗
作者：慈感
朝代：元
体裁：七言绝句

采采东篱秋意长，品题多是晋文章。南阳寿客今谁在，重叠云深晚节香。
澹泊轩
作者：慧熙
朝代：元

阿师澹泊异常人，乐止斯轩岂患贫。白拂懒挥床角挂，金文间阅案头陈。鹤因煮石鸣应喜，龙为斟泉卧恐嗔。却笑黄尘来往客，终朝门外闹蹄轮。
昨过定水获观中丞相君和见心禅师诗亦续其韵
作者：懋詷
朝代：元
体裁：七言律诗

閒陪绣斧访林墟，丹桂飘香九月初。濯足溪流山鸟近，论文香阁晚钟疏。禅翁爱客炊红稻，童子烹鱼得素书。为问中兴好消息，江南忠杰有新除。
丁十五歌
作者：成廷圭
朝代：元

丁十五，一百健儿如猛虎。几年横行青海头，牛皮裁衫桑作弩。射阳湖上水贼来，白昼杀人何可数。将军宵遁旌旗空，倭甲蛮刀贼为主。西村月黑妻哭夫，东坞山深母寻女。屋庐烧尽将奈何，往往移家入城府。不是丁家诸健儿，仗剑谁能剪狐鼠。楼头酾酒齐唱歌，争剖贼心归衅鼓。官中无文立赏功，还向山东贩盐去。
七月久阴十日甲子复大雨
作者：成廷圭
朝代：元

七月十日甲子雨，彻夜檐溜无休时。野老惊呼后土湿，秋田仰望皇天慈。饥乌觅食亦散漫，病鹤顾影空缡？。青泥没屐不可出，虾菜何以供晨炊。
七月久阴十日甲子复大雨
作者：成廷圭
朝代：元
体裁：七言律诗

七月十日甲子雨，彻夜檐溜无休时。野老惊呼后土湿，秋田仰望皇天慈。饥乌觅食亦散漫，病鹤顾影空缡�。青泥没屐不可出，虾菜何以供晨炊。
七月十日浙省有警怀罗善先掾史后闻使闽未回
作者：成廷圭
朝代：元

淮楚风尘可奈何，南州又复动干戈。三山城郭故人远，八月江湖夜雨多。白发满头同老境，沧洲何处可行窝。裁书欲问平安否，海阔天高雁未过。
万壑松涛为郜彦清赋
作者：成廷圭
朝代：元

草堂夜夜听松涛，谁挽沧溟压树梢。雷谷震惊龙换骨，风林摇荡鹤倾巢。玉山月白箫声杂，银汉天清剑气交。我与周弘同洗耳，乘槎便欲渡三茅。
三月二十五日过上洋十六保徐居士柯庄二首
作者：成廷圭
朝代：元

野水明春色，晴沙带汐痕。朱楼黄鸟日，青草白鹅村。野老能分席，官军不到门。毋烦问渔艇，即此是桃源。趁潮深入港，风急水西流。沙润轻沾屐，桥低欲碍舟。孤花馀晚艳，芳草乱春愁。沙鸟应相笑，衰年尚远游。
三月二十五日过上洋十六保徐居士柯庄二首·其一
作者：成廷圭
朝代：元

野水明春色，晴沙带汐痕。朱楼黄鸟日，青草白鹅村。野老能分席，官军不到门。毋烦问渔艇，即此是桃源。
三月二十五日过上洋十六保徐居士柯庄二首·其二
作者：成廷圭
朝代：元

趁潮深入港，风急水西流。沙润轻沾屐，桥低欲碍舟。孤花馀晚艳，芳草乱春愁。沙鸟应相笑，衰年尚远游。
三月十五陪乌本初同佥李希颜祭余廷心大参于断崖因赋是诗以约明年更祭云
作者：成廷圭
朝代：元

七年苦战守孤城，食尽无人发救兵。诸将赴河同日死，万家嚎地几人生。中台星拆天应泣，大节堂空鬼亦惊。国难未平公已往，临风西望泪纵横。
三月十八日同饶介之冯仁伯张道源王伯纯雅集城东李氏园亭赋此
作者：成廷圭
朝代：元

三月雅集未知还，况复夕阳犹在山。金刀刻字碧筠上，玉卮行酒青松间。三年不见兵马息，一日且放吾侪闲。桃花杏花正无数，明朝更约来东关。
三月十日移居
作者：成廷圭
朝代：元

山人垂老厌奔波，客里移居可奈何。居竹轩中无长物，采莲泾上有行窝。几茎白发梳来短，千古清尊饮尚多。最喜东邻王处士，闲来无事肯相过。
上丞相多尔济国王
作者：成廷圭
朝代：元

太祖开中国，元臣起朔方。八荒归版籍，千载际明良。奕世兼茅土，闻孙列庙堂。白麻新命相，紫诰旧封王。镂玉为符契，镕金作印章。既徵扶社稷，仍赉理阴阳。辽海风尘静，梁园草木芳。精忠存北阙，化泽被南荒。翠织龙衣密，黄封蜜酒香。三吴歌盛美，百辟仰辉光。士已歌麟趾，人争睹凤凰。小儒狂斐在，有颂继甘棠。
上清卢道士所藏双龙图
作者：成廷圭
朝代：元

仙潭烟雾晚冥冥，彷佛飞空剑气腥。岩穴几年当蜕骨，画图今日露真形。天瓢水浅阴犹伏，宝藏云深夜不扃。好就卢敖听驱使，八方行雨鼓风霆。
东饶介之
作者：成廷圭
朝代：元

鲁连不为商贾事，贺监自是神仙人。解纷排难乃豪杰，嗜酒狂歌非隐沦。燕雀一生谋水食，凤凰千仞出风尘。太湖之水东作海，海上桃花树树春。
九月一日寄谢太守
作者：成廷圭
朝代：元

出入侯门五见春，每承分粟济清贫。托交独喜君知我，临老犹将子累人。公论几时令捧檄，私恩有日效扶轮。鱼书一札珍藏在，白发西湖愿卜邻。
九月十二日出北郊
作者：成廷圭
朝代：元

官河两岸土城低，旗帜青红望欲迷。万木千林谁伐尽，数家茅屋野乌啼。
九月十日自寿
作者：成廷圭
朝代：元

余生堪叹复堪怜，喜际明时老市廛。把菊已从前一日，种桃犹待后千年。但令有子亲书帙，莫怪无人送酒钱。寡欲清心今得矣，炼丹何用学神仙。
二月二十日同李希颜游范文正公义庄登天平灵岩两山希颜有诗因次其韵
作者：成廷圭
朝代：元

阖闾城外草芊芊，桃花杏花红烂然。物华两岸眼零乱，画船春水如登天。棹歌却转横塘去，山寺钟声日将暮。长松夹径风泠泠，曾是先贤旧行路。老禅蔬食作清供，留宿白云最深处。瓣香复拜忠烈祠，卮酒谁浇洛阳墓。清谈朝士亦东来，白发野翁犹北至。晓乘竹轿度羊肠，地豁川平还散步。蕲王坟上无纸钱，却读残碑不成句。一群山鸟自惊飞，无数野花空媚妩。此中俯仰二十年，一废一兴皆可举。濡毫拂石重题名，搔首临风谩怀古。人生身后可奈何，欲乞南峰一抔土。山灵有意肯相容，书券便当酬地主。
二月十一日祭长男之墓
作者：成廷圭
朝代：元

三岁女孙方学行，牵衣随母上新坟。青春过眼少晴色，白发向人唯哭声。醉里狂歌聊自适，梦中相见只如生。他年何处藏吾骨，不尽人间父子情。
二月十四日风雨孤坐秀州城西僧舍赋此
作者：成廷圭
朝代：元

秀州城西春事微，二月苦雨行人稀。江湖渺然不可渡，风雨如此将安归。老来口腹胡为累，乱后人民今见非。兼旬不得武陵信，倚杖南望孤鸿飞。
云山小景
作者：成廷圭
朝代：元

我家草堂南涧滨，门前不识车马尘。白云相随过山去，天地别有人间春。
从军曲
作者：成廷圭
朝代：元

征马萧萧车辘辘，年少儿郎新结束。庙前无酒发行装，山路崎岖行未熟。生来不识征战尘，骄马转鞍车折轴。徘徊相顾奈尔何，丞相令严风火速。妻子归来哭倚门，今夜夫君月中宿。
以张仲举韵送毅景中任长芦寺二载诗就答仲举
作者：成廷圭
朝代：元

被旨辞京阙，还家复远途。行吟头戴笠，趺坐膝穿芦。佛国传宗镜，王门得衬珠。西来祖师意，先尔设伊蒲。吾亦怜吾竹，萧然只数竿。多生遗病俗，独汝觉心安。五月秋声早，千山雨气寒。裁诗谢张祜，岁晚好相看。
以张仲举韵送毅景中任长芦寺二载诗就答仲举·其一
作者：成廷圭
朝代：元

被旨辞京阙，还家复远途。行吟头戴笠，趺坐膝穿芦。佛国传宗镜，王门得衬珠。西来祖师意，先尔设伊蒲。
以张仲举韵送毅景中任长芦寺二载诗就答仲举·其二
作者：成廷圭
朝代：元

吾亦怜吾竹，萧然只数竿。多生遗病俗，独汝觉心安。五月秋声早，千山雨气寒。裁诗谢张祜，岁晚好相看。
仪真向有馆驿久废船马俱无使客不便省委宣使梁克诚振治一新粲然可观诸公有诗题赠因题卷后
作者：成廷圭
朝代：元

昔游銮江城，曾过銮江驿。庭庑阒无人，萧然草盈尺。饥鸟噪前楹，羸马卧空枥。乃知江南民，于焉久当役。传吏苦诛求，日夜星火急。使者既旁午，箠楚复交集。省城若有忧，选官为苏息。梁君英妙年，力可事繁剧。朝迎南台官，暮送北省客。高马驰若星，大舸密如织。宿弊一洗清，长才世难得。和气回闾阎，光华照原隰。老夫作此歌，奚足颂其德。岂无观风者，传之上京国。驾言当趋装，秋霄起云翮。
八月三日书所见
作者：成廷圭
朝代：元

青军黄军日自斗，西城南城门不开。诸侯相对面似土，今我不乐心如灰。饥乌在树噤无语，苍蝇满案从何来。年衰但愿饱粝食，意到聊且持吾杯。
八月十五日闻真州官民溃窜道路蹂躏而死者不可胜言黄军因之剽掠则天长六合等处莽为邱墟矣
作者：成廷圭
朝代：元

白沙消息苦难真，军事危如火上薪。老去未能生报国，愁来只与死为邻。豺狼夜啸逃亡屋，貔虎秋惊战伐尘。怅望天长一条路，王师何处渡淮津。
八月十六日送张仲举至秦邮驿是夕邵文卿置酒云峰台望月二首
作者：成廷圭
朝代：元

水驿官船晚未开，月明乘兴且归台。扬州鹤怨山人去，甓社珠迎国士来。千里何时重命驾，百年今夕此衔杯。同君尽醉交游地，为问秦郎安在哉。云峰台上今宵月，奇绝平生此一行。天水光摇秋万顷，星河凉转夜三更。谪仙被酒骑鲸去，游女吹箫学凤鸣。明发星槎上河汉，定传诗话到蓬瀛。
八月十六日送张仲举至秦邮驿是夕邵文卿置酒云峰台望月二首·其一
作者：成廷圭
朝代：元

水驿官船晚未开，月明乘兴且归台。扬州鹤怨山人去，甓社珠迎国士来。千里何时重命驾，百年今夕此衔杯。同君尽醉交游地，为问秦郎安在哉。
八月十六日送张仲举至秦邮驿是夕邵文卿置酒云峰台望月二首·其二
作者：成廷圭
朝代：元

云峰台上今宵月，奇绝平生此一行。天水光摇秋万顷，星河凉转夜三更。谪仙被酒骑鲸去，游女吹箫学凤鸣。明发星槎上河汉，定传诗话到蓬瀛。
六合郭节之听琴诗卷
作者：成廷圭
朝代：元

天下几人弹古琴，爱之不惜千黄金。春雷上天霹雳死，至今古调空消沉。金徽玉轸久寂莫，断文剥落尘埃侵。钟期一去不复返，况乃四海无知音。松风泠泠白日静，山水定以娱冲襟。无弦之趣世莫识，悠悠千载渊明心。古人今人若流水，善听善弹能有几。六峰隐者吾故人，得天下名亦琴耳。
六月二日书所见
作者：成廷圭
朝代：元

干戈满地起风尘，民物凋零府库贫。黄犊乌犍烹作食，雕梁画栋拆为薪。江淮经理须贤俊，草泽诛求到隐沦。漫道宽心应是酒，老夫三日不沾唇。
六月八日
作者：成廷圭
朝代：元

世事今如此，吾生可奈何。海东仍盗贼，颍上复干戈。苦雨朝逾急，阴风夜转多。白头无寸策，对酒独悲歌。
六月十三日闻边警甚急有感而作
作者：成廷圭
朝代：元

边风六月作秋声，世事惊心百感生。台阁故人犹嗜酒，闾阎小子亦谈兵。红巾似草何时尽，白骨如山几日平。甚欲移家渡江水，老来幽独最关情。
兵部危太朴郎中家于临川云林山上请方方壶作云林图太朴索诗赋此
作者：成廷圭
朝代：元

宇宙有此云林山，三十六峰如髻鬟。云林先生读书处，长松芝草非人间。白云裁衣亦自足，青精制饭何曾悭。朝光空濛起舒眺，人迹迥绝穷跻攀。青天荡荡海月出，照见先生冰雪颜。惟有方壶契幽眇，貌得彷佛来尘寰。宫中圣人正问道，布衣召入蓬莱班。玉堂给札纵挥洒，金匮启钥烦修删。于今听履上霄汉，圣人未放先生还。山中丧乱复何有，飞瀑落涧空潺湲。青林鸟啼野花发，白昼虎啸松风閒。朝廷宴坐见图画，亦应怀我双佩环。方壶先生在何处，胡不同来玉京住。鱼龙夜落河汉秋，却泛灵槎共归去。
再次韵
作者：成廷圭
朝代：元

花烛银台沈水香，为郎先暖合欢床。小姑纳聘山堂上，缠酒红绡十丈长。横江江水荡晴霞，秋尽夫君不到家。闺中小鬟也浪语，陌上听歌杨白花。写就安书无便翔，寒衣著破过三霜。但记送郎初上马，窄袖短衫穿柳黄。西到长干过几关，附得书来侬自看。八疋四川十样锦，裁作郎衣遮早寒。竹枝歌比柳枝高，红纸乌丝紫兔毫。夫婿从军不识字，殷勤写去也徒劳。阿翁生儿如阿舒，少年不殊同队鱼。但见门前有人客，肯信箧中无积储。老翁买舟西市河，去应不求闻达科。阿婆牵衣翁且住，下第归来将奈何。洞庭山岚犹未消，炮车云起怕风潮。劝郎把舵莫放手，水恶须防第四桥。江头野花红欲然，春去秋来不记年。寻得秦皇系缆石，青沙一色草如烟。鸳鸯湖西湖水凉，踏藕采莲来觅郎。郎意莫如菱刺短，妾情只似藕丝长。江南秋熟转饥寒，头上犹簪列士冠。鸡犬全家上天去，学仙悔不事刘安。
再次韵·其一
作者：成廷圭
朝代：元

花烛银台沈水香，为郎先暖合欢床。小姑纳聘山堂上，缠酒红绡十丈长。
再次韵·其七
作者：成廷圭
朝代：元

老翁买舟西市河，去应不求闻达科。阿婆牵衣翁且住，下第归来将奈何。
再次韵·其三
作者：成廷圭
朝代：元

写就安书无便翔，寒衣著破过三霜。但记送郎初上马，窄袖短衫穿柳黄。
再次韵·其九
作者：成廷圭
朝代：元

江头野花红欲然，春去秋来不记年。寻得秦皇系缆石，青沙一色草如烟。
再次韵·其二
作者：成廷圭
朝代：元

横江江水荡晴霞，秋尽夫君不到家。闺中小鬟也浪语，陌上听歌杨白花。
再次韵·其五
作者：成廷圭
朝代：元

竹枝歌比柳枝高，红纸乌丝紫兔毫。夫婿从军不识字，殷勤写去也徒劳。
再次韵·其八
作者：成廷圭
朝代：元

洞庭山岚犹未消，炮车云起怕风潮。劝郎把舵莫放手，水恶须防第四桥。
再次韵·其六
作者：成廷圭
朝代：元

阿翁生儿如阿舒，少年不殊同队鱼。但见门前有人客，肯信箧中无积储。
再次韵·其十
作者：成廷圭
朝代：元

鸳鸯湖西湖水凉，踏藕采莲来觅郎。郎意莫如菱刺短，妾情只似藕丝长。
再次韵·其十一
作者：成廷圭
朝代：元

江南秋熟转饥寒，头上犹簪列士冠。鸡犬全家上天去，学仙悔不事刘安。
再次韵·其四
作者：成廷圭
朝代：元

西到长干过几关，附得书来侬自看。八疋四川十样锦，裁作郎衣遮早寒。
再游金山寺
作者：成廷圭
朝代：元

放船重到金山寺，独对沧江照鬓丝。过客谩惊天险处，老僧曾见海枯时。通宵月色鱼龙喜，绝顶秋声鹳鹤悲。琼树花开不归去，妙高台上要题诗。
再题郜彦清万壑松涛
作者：成廷圭
朝代：元

秋入空山万窍鸣，山前山后乱潮生。不知天籁非人籁，却认风声似海声。直干也随羊角旋，高枝唯恐鹤巢倾。毕宏韦偃还听否，惨淡经营画得成。
冯安道提举挽章
作者：成廷圭
朝代：元

白发交游共七旬，翩然长逝独伤神。中原朝士无多传，太学诸生复几人。旧业已荒吴郡宅，新阡还与范公邻。伊谁杰笔书潜德，一束生刍泪满巾。
刘商观弈图
作者：成廷圭
朝代：元
体裁：古风

茅生绝艺天下无，何以刻此观弈图。刘商见之亦惊倒，神妙似与龙眠俱。松阴对弈者谁子，岂非甪里园公乎。云绡雾縠古冠佩，童颜雪顶沧溟枯。野樵旁立太痴绝，归来始觉仙凡殊。斧柯竟化作尘土，世间甲子真须臾。老夫只解饮醇酒，一着输赢曾放手。市廛有地寄閒身，却觅南山橘中叟。
刘商观弈图
作者：成廷圭
朝代：元

茅生绝艺天下无，何以刻此观弈图。刘商见之亦惊倒，神妙似与龙眠俱。松阴对弈者谁子，岂非角里园公乎。云绡雾縠古冠佩，童颜雪顶沧溟枯。野樵旁立太痴绝，归来始觉仙凡殊。斧柯竟化作尘土，世间甲子真须臾。老夫只解饮醇酒，一着输赢曾放手。市廛有地寄閒身，却觅南山橘中叟。
刘庄
作者：成廷圭
朝代：元

刘庄久不到，草树郁苍苍。野艇买瓜果，村坊罗酒浆。水生沙井浅，潮上卤田荒。时共西清老，登高望夕阳。
别茅府判
作者：成廷圭
朝代：元

封印归来寡送迎，画桥门巷水同清。二分明月杯中泻，九朵春云笔下生。宾客班荆谈雅道，儿童骑竹颂廉声。奚须老拙扬人善，公府争传好姓名。
十一月十四日有感寄江州太守李子威
作者：成廷圭
朝代：元

清朝如此盛公卿，何以摅忠答圣明。数月未收蕲水贼，一时谁散武昌兵。朱门旧邸空文藻，黑夜归舟有哭声。独使状元贤太守，至今犹捍九江城。边报传来实失惊，妖氛独不犯湓城。义兵一日同生死，信史千年托姓名。别戍几人回士马，沧江通夜走公卿。九州尽得如公者，始信文儒有老成。
十一月十四日有感寄江州太守李子威·其一
作者：成廷圭
朝代：元

清朝如此盛公卿，何以摅忠答圣明。数月未收蕲水贼，一时谁散武昌兵。朱门旧邸空文藻，黑夜归舟有哭声。独使状元贤太守，至今犹捍九江城。
十一月十四日有感寄江州太守李子威·其二
作者：成廷圭
朝代：元

边报传来实失惊，妖氛独不犯湓城。义兵一日同生死，信史千年托姓名。别戍几人回士马，沧江通夜走公卿。九州尽得如公者，始信文儒有老成。
十二月十九日北门书所见
作者：成廷圭
朝代：元

岁云暮矣北风凉，独立高楼望大荒。雾气似尘黄作色，日轮如血赤无光。经纶尚有诸公在，韬略原非我辈长。凭仗天威驱号令，由来和气致休祥。
十月一日闻徐州复
作者：成廷圭
朝代：元

黄河不解洗彭城，空使群凶起斗争。一载始通南国贡，三山犹驻朔方兵。寄奴故里人何在，亚父荒陵土欲平。却忆朱陈好村落，几时烟雨看春耕。
半山歌为馀干周隐君作隐君早岁江湖中有半山行藁三十年晚归冠山终老焉
作者：成廷圭
朝代：元

番阳台上生春草，湖外之山为谁好。沧波日日送征帆，多少行人此中老。翁昔少年初远游，吴楚东南事幽讨。江海诗名三十年，尽揽风烟入行稿。归卧冠山一半云，知足由来合天道。黄金似水供岁时，白发如霜照清昊。却留一半与诸君，若个似翁归亦早。傍人错比争墩翁，翁若闻之应绝倒。
南城暮春
作者：成廷圭
朝代：元

南城雨尽午风和，二客相从步屧过。流水陂塘春事减，落花门巷晚愁多。银瓶自泻沙头酒，宝瑟谁调陌上歌。莫写江南断肠句，贺郎憔悴发空皤。
南安周知事瑞雀
作者：成廷圭
朝代：元

岁岁双栖傍主人，昔年谁与号嘉宾。应图夜半衔环报，不比阶前得食驯。公干题诗犹未远，不疑作颂秪如新。东风更得周郎便，看尔翩翩上苑春。
吊顾野王故居
作者：成廷圭
朝代：元

宝云寺里旧祠堂，自汲清泉酬野王。白马有神嘶古道，青衣无梦到禅床。尘销坏壁书千卷，土蚀残碑字几行。欲借《玉篇》遗稿看，山僧无语立斜阳。
同张仲举宿寒桥
作者：成廷圭
朝代：元

柔橹声乾破寂寥，青山矶下宿寒桥。乾坤万事双蓬鬓，风雨孤舟半夜潮。丹凤不来秋又老，玉人何处水空遥。几时更醉秦淮酒，细听渔樵话六朝。
同诸公游西城木兰院
作者：成廷圭
朝代：元

三月西城风日好，短筇随意踏晴沙。王孙不识蘼芜草，童子来寻枸杞芽。白发有人中卯酒，清泉无火煮春茶。山扉寂寂僧归晚，落尽辛夷一树花。
同郑德明访宝昙上人不遇赋此二绝
作者：成廷圭
朝代：元

白云林下诵经寮，隔岸香风远更飘。欲就禅床吃茶处，倩人扶过木长桥。打门来访宝昙僧，松下云深唤未应。谁识三生旧行路，断崖苍藓络枯藤。
同郑德明访宝昙上人不遇赋此二绝·其一
作者：成廷圭
朝代：元

白云林下诵经寮，隔岸香风远更飘。欲就禅床吃茶处，倩人扶过木长桥。
同郑德明访宝昙上人不遇赋此二绝·其二
作者：成廷圭
朝代：元

打门来访宝昙僧，松下云深唤未应。谁识三生旧行路，断崖苍藓络枯藤。
向游武林之龙井过南天竺登二老亭曾赋二诗
作者：成廷圭
朝代：元

二老题诗处，风流不再逢。客归黄叶雨，僧住白莲峰。谁谓山无凤，人传井有龙。白头江海上，今夕寄行踪。
吴中五日追念故友李时中李钦嗣有感而作为时中生忌
作者：成廷圭
朝代：元

梦绕南冈北岭云，一杯无计洒松筠。世间我岂长贫者，地下君为不死人。夜雨自荒张祜宅，秋风谁障庾公尘。于今友道俱凋丧，落日江湖泪满巾。
吴江华严寺西轩洗竹因赋诗一首
作者：成廷圭
朝代：元

华严寺里断云师，许我来题洗竹诗。未论竿头能进步，且教节外莫生枝。定回独夜秋声减，经罢西轩暝色迟。从此一尘无染著，岁寒唯有此君知。
吾欲卜居海上未有定止先作诗寄紫步刘子彬
作者：成廷圭
朝代：元

满目风尘秪自怜，轻装已办有行缠。也知避乱依城郭，更欲移家傍渚田。紫步于今无士马，沧溟何处有神仙。桃源只在人间世，还许渔郎放钓船。
周平叔夜宿崇明寺海云楼偕罗成之隐君文长老及卢隐君以沙头双瓶为韵各赋诗四首次韵卷后
作者：成廷圭
朝代：元

沧洲三月住星槎，闻访青原隐者家。四老咏歌能玩世，百年聚散若抟沙。饥来且食书中粟，老去空悲镜里花。明日分携各努力，暮云回首隔天涯。老去无因接胜游，题诗烦寄海云楼。天空直与海无底，云起正当楼上头。黑水几程通直谷，青山一发是瀛洲。高明境界无尘到，抚卷令人咏未休。天台老衲两眉庞，自起高楼枕石杠。煮茗别开留客处，论文多近坐禅窗。冥鸿散去犹相逐，独鹤飞来不作双。明发仙舟上霄汉，定传诗话满沧江。天水空明接杳冥，老禅三昧解通灵。欲将东海为平地，尽捲西江入净瓶。宿霭微分沙鸟白，晚风犹带毒龙腥。他时月夜来相觅，笑指狼峰五朵青。
周平叔夜宿崇明寺海云楼偕罗成之隐君文长老及卢隐君以沙头双瓶为韵各赋诗四首次韵卷后·其一
作者：成廷圭
朝代：元

沧洲三月住星槎，闻访青原隐者家。四老咏歌能玩世，百年聚散若抟沙。饥来且食书中粟，老去空悲镜里花。明日分携各努力，暮云回首隔天涯。
周平叔夜宿崇明寺海云楼偕罗成之隐君文长老及卢隐君以沙头双瓶为韵各赋诗四首次韵卷后·其三
作者：成廷圭
朝代：元

天台老衲两眉庞，自起高楼枕石杠。煮茗别开留客处，论文多近坐禅窗。冥鸿散去犹相逐，独鹤飞来不作双。明发仙舟上霄汉，定传诗话满沧江。
周平叔夜宿崇明寺海云楼偕罗成之隐君文长老及卢隐君以沙头双瓶为韵各赋诗四首次韵卷后·其二
作者：成廷圭
朝代：元

老去无因接胜游，题诗烦寄海云楼。天空直与海无底，云起正当楼上头。黑水几程通直谷，青山一发是瀛洲。高明境界无尘到，抚卷令人咏未休。
周平叔夜宿崇明寺海云楼偕罗成之隐君文长老及卢隐君以沙头双瓶为韵各赋诗四首次韵卷后·其四
作者：成廷圭
朝代：元

天水空明接杳冥，老禅三昧解通灵。欲将东海为平地，尽捲西江入净瓶。宿霭微分沙鸟白，晚风犹带毒龙腥。他时月夜来相觅，笑指狼峰五朵青。
和南宗上人高韵就呈可庭山主诗
作者：成廷圭
朝代：元

老去喜逢方外友，一庵潇洒阖闾城。野猿挂树窥行道，山鸟当窗候出鸣。空界可能容我醉，新诗一复见君情。维摩示疾今朝起，拭目街头看太平。
和周伯温参政九日南园宴集诗二首
作者：成廷圭
朝代：元

步履巉岩若跨鳌，望中诗兴与秋高。西山拄笏东山屐，右手持杯左手螯。返照入湖明塔影，断云将雨过林皋。松间饮散归来晚，金粉霏霏湿锦袍。范相南园五百秋，重来访古转多愁。啼乌树老台空在，饮马池荒水不流。芹泮好从多士乐，桂丛谁赋小山幽。诸公高会诗如锦，授简安能接胜游。
和周伯温参政九日南园宴集诗二首·其一
作者：成廷圭
朝代：元

步履巉岩若跨鳌，望中诗兴与秋高。西山拄笏东山屐，右手持杯左手螯。返照入湖明塔影，断云将雨过林皋。松间饮散归来晚，金粉霏霏湿锦袍。
和周伯温参政九日南园宴集诗二首·其二
作者：成廷圭
朝代：元

范相南园五百秋，重来访古转多愁。啼乌树老台空在，饮马池荒水不流。芹泮好从多士乐，桂丛谁赋小山幽。诸公高会诗如锦，授简安能接胜游。
和周子通助教同张元祯倡和诗卷子
作者：成廷圭
朝代：元

懒性何堪接贵游，松江之下每科头。不能取友山中社，更欲移家海上州。老去生涯清似水，兴来诗思淡于秋。玉堂杰作难为和，白首狂吟秪自愁。
和娄所性见寄韵
作者：成廷圭
朝代：元

想见沧洲白鸟双，寒潮依旧落空江。移家有日同春酒，剪烛何人共夜窗。欲寄短书心未展，每传佳句意先降。吾家岁晚风流甚，雪后冰齑尚满缸。
和娄所性韵就谢寄汉帖二本之诗
作者：成廷圭
朝代：元

两帖真如白璧双，山灵呵护过沧江。不知明月生春浦，每怪晴虹贯夜窗。老去秪留诗卷在，愁来宁受酒杯降。竹轩近喜多风致，活水栽荷满石缸。
和孙行简夜宿万寿山经阁诗韵二首
作者：成廷圭
朝代：元

蜀冈缥缈之飞楼，风帘雾箔悬高秋。云间五色孤凤下，木杪几个哀猿愁。书生素有万言策，主人赠以千金裘。沧江坐啸者谁子，碌碌虚名何足收。九曲池边看秋色，水光荡漾青于苔。白云相邀上山去，明月更喜随人来。一声两声松子落，千朵万朵芙蓉开。老僧悟我静中意，不遣阶墀留俗埃。
和孙行简夜宿万寿山经阁诗韵二首·其一
作者：成廷圭
朝代：元

蜀冈缥缈之飞楼，风帘雾箔悬高秋。云间五色孤凤下，木杪几个哀猿愁。书生素有万言策，主人赠以千金裘。沧江坐啸者谁子，碌碌虚名何足收。
和孙行简夜宿万寿山经阁诗韵二首·其二
作者：成廷圭
朝代：元

九曲池边看秋色，水光荡漾青于苔。白云相邀上山去，明月更喜随人来。一声两声松子落，千朵万朵芙蓉开。老僧悟我静中意，不遣阶墀留俗埃。
和孟景章秋雨见寄
作者：成廷圭
朝代：元

十日空斋风雨阴，闭门唯计作诗淫。屋茅新补一重厚，池水又添三尺深。爨下家童耽熟睡，灯前山鬼听哀吟。知君剪烛方酣饮，肯信幽人独苦心。
和崔元初秋日舒怀感时叙旧情见乎辞
作者：成廷圭
朝代：元

淮南入幕皆名士，边土从军总贵游。万里又劳丞相出，九重独使圣君忧。禾生异亩虚占斗，木落空江欲变秋。召伯埭前听报捷，高邮城外解通舟。荔薜墙空雨气深，湿苔满径竹森森。城中不得三农信，塞上争禁十日阴。野佃负薪多未得，邻翁乞米数相寻。笙歌饮散者谁子，命驾归来醉堕簪。潇洒君家锦照堂，石泉秋水煮茶香。沿池筱簜鞭尤润，当户蒲萄叶半黄。东馆坏垣尘漠漠，西城残照晚苍苍。春时数听尚书履，几送池边月色凉。
和崔元初秋日舒怀感时叙旧情见乎辞·其一
作者：成廷圭
朝代：元

淮南入幕皆名士，边土从军总贵游。万里又劳丞相出，九重独使圣君忧。禾生异亩虚占斗，木落空江欲变秋。召伯埭前听报捷，高邮城外解通舟。
和崔元初秋日舒怀感时叙旧情见乎辞·其三
作者：成廷圭
朝代：元

潇洒君家锦照堂，石泉秋水煮茶香。沿池筱簜鞭尤润，当户蒲萄叶半黄。东馆坏垣尘漠漠，西城残照晚苍苍。春时数听尚书履，几送池边月色凉。
和崔元初秋日舒怀感时叙旧情见乎辞·其二
作者：成廷圭
朝代：元

荔薜墙空雨气深，湿苔满径竹森森。城中不得三农信，塞上争禁十日阴。野佃负薪多未得，邻翁乞米数相寻。笙歌饮散者谁子，命驾归来醉堕簪。
和张仲举五月荐樱桃之作
作者：成廷圭
朝代：元

四月上林蒲笋出，玉堂风致一时新。也知天上樱桃宴，不致山中草莽臣。皂帽醉归当此日，金盘分赐共何人。吾家一树红堪摘，取荐春醪莫笑贫。
和张仲举博士见寄至日诗
作者：成廷圭
朝代：元

衡门风雪人稀到，一个幽轩竹四围。半子送年将旧酒，诸孙迎岁索新衣。惊鸿此日犹南去，老鹤何年共北飞。却忆太常张博士，天香携袖早朝归。
和李克约东皋杂兴四首
作者：成廷圭
朝代：元

一春开遍雨中花，几向东园管物华。老去始知身是客，愁来空拟醉为家。江楼帘箔飞香雾，野寨旌旗绚采霞。曳杖归来还自笑，夕阳原上数残鸦。芍药花开江雨晴，几时重作看花行。松间携妓从教俗，竹下留宾也自清。一夜春愁无处著，三分月色为谁明。贫家亦有琴堪典，好把平生意气倾。闭户拙于公是非，似与江湖踪迹稀。酒中从令客骂坐，爨下却念儿啼饥。松江之鲈固可食，沙苑有鸟宜高飞。干戈满地正如此，万水千山何处归。李家园内好亭台，老去一春能几回。街头酒贵我当买，陌上花开君不来。长绳难系白日住，清镜莫掩朱颜催。明朝有约速相就，慎勿打碎玻璃杯。
和李克约东皋杂兴四首·其一
作者：成廷圭
朝代：元

一春开遍雨中花，几向东园管物华。老去始知身是客，愁来空拟醉为家。江楼帘箔飞香雾，野寨旌旗绚采霞。曳杖归来还自笑，夕阳原上数残鸦。
和李克约东皋杂兴四首·其三
作者：成廷圭
朝代：元

闭户拙于公是非，似与江湖踪迹稀。酒中从令客骂坐，爨下却念儿啼饥。松江之鲈固可食，沙苑有鸟宜高飞。干戈满地正如此，万水千山何处归。
和李克约东皋杂兴四首·其二
作者：成廷圭
朝代：元

芍药花开江雨晴，几时重作看花行。松间携妓从教俗，竹下留宾也自清。一夜春愁无处著，三分月色为谁明。贫家亦有琴堪典，好把平生意气倾。
和李克约东皋杂兴四首·其四
作者：成廷圭
朝代：元

李家园内好亭台，老去一春能几回。街头酒贵我当买，陌上花开君不来。长绳难系白日住，清镜莫掩朱颜催。明朝有约速相就，慎勿打碎玻璃杯。
和杨孟载春愁诗原韵录寄杨铁崖
作者：成廷圭
朝代：元

小窗病酒厌厌卧，春色三分二分过。仙人谩织藕丝长，金铜难补菱花破。花间蛱蝶已双飞，叶底青梅才一个。綵笔题诗人未归，愁肠一似车轮大。
和谢雪坡太守东阡道中二首
作者：成廷圭
朝代：元

上相深求治，明公独爱民。三江不用武，两郡且行春。陇麦连村好，池秧得雨频。数州飘泊者，来此避风尘。淮楚纷纷际，谁怜老逸民。一为吴郡客，三见洞庭春。世路间关久，侯门接纳频。麻衣犹似雪，不敢涴缁尘。
和谢雪坡太守东阡道中二首·其一
作者：成廷圭
朝代：元

上相深求治，明公独爱民。三江不用武，两郡且行春。陇麦连村好，池秧得雨频。数州飘泊者，来此避风尘。
和谢雪坡太守东阡道中二首·其二
作者：成廷圭
朝代：元

淮楚纷纷际，谁怜老逸民。一为吴郡客，三见洞庭春。世路间关久，侯门接纳频。麻衣犹似雪，不敢涴缁尘。
和顾仲庸韵兼谢送米
作者：成廷圭
朝代：元

醉里高歌若有神，山林无处著閒身。饥来欲问餐松者，老去犹为乞米人。织女机空星化石，麻姑酒尽海生尘。洒清溪上梅花发，谁共先生醉好春。
和饶介之春夜七绝
作者：成廷圭
朝代：元

新月不落地，四更犹有光。无人防白兔，窃夜捣玄霜。涧松如老友，岁晚可同襟。独立风尘表，悠悠千古心。落日五湖上，独行逢故人。有家如隔世，无物可通神。我有太古竹，青天骑作龙。明当渡江去，归听广陵钟。沧浪波涛阔，昆崙世界多。吾无缩地法，谁有步天歌。酒量尚一斗，鬓丝馀几茎。辛夷开欲罢，何日问归程。昨夜马头雹，满天羊角风。吹灯不敢寐，愁坐欲书空。
和饶介之春夜七绝·其一
作者：成廷圭
朝代：元

新月不落地，四更犹有光。无人防白兔，窃夜捣玄霜。
和饶介之春夜七绝·其七
作者：成廷圭
朝代：元

昨夜马头雹，满天羊角风。吹灯不敢寐，愁坐欲书空。
和饶介之春夜七绝·其三
作者：成廷圭
朝代：元

落日五湖上，独行逢故人。有家如隔世，无物可通神。
和饶介之春夜七绝·其二
作者：成廷圭
朝代：元

涧松如老友，岁晚可同襟。独立风尘表，悠悠千古心。
和饶介之春夜七绝·其五
作者：成廷圭
朝代：元

沧浪波涛阔，昆崙世界多。吾无缩地法，谁有步天歌。
和饶介之春夜七绝·其六
作者：成廷圭
朝代：元

酒量尚一斗，鬓丝馀几茎。辛夷开欲罢，何日问归程。
和饶介之春夜七绝·其四
作者：成廷圭
朝代：元

我有太古竹，青天骑作龙。明当渡江去，归听广陵钟。
和饶介之秋怀诗韵
作者：成廷圭
朝代：元

邻瓮新篘曲米香，梦魂夜夜绕槽床。故人不饮今何在，秋尽空山苜蓿长。江风吹尽暮天霞，我本淮人来寄家。吴门留滞不归去，开尽西轩白鹤花。夜半金乌海上翔，行来夹日酷于霜。庭前几个芭蕉叶，未到秋分一半黄。铁锁沧江第几关，扬州花竹梦中看。也知无赖三分月，照见沙场白骨寒。月落未落明星高，宿云卷尽无秋毫。中庭隐几复假寐，候虫四壁声劳劳。湖面茨莼叶半舒，湖中新出四腮鱼。黄金换酒须当醉，莫信黄金可贮储。凤凰桥西淮子河，年年租吏夜催科。秪今田父无消息，豹虎满天将奈何。氛祲冥冥晚未消，浙江三日不通潮。令人却忆冯公子，知在西湖第几桥。彭泽归来落落然，风流不写义熙年。东篱菊种无寻处，老树荒台锁暮烟。横江孤鹤翅如轮，一别山林五百春。肯借老夫骑过海，方壶圆峤少风尘。
和饶介之秋怀诗韵·其一
作者：成廷圭
朝代：元

邻瓮新篘曲米香，梦魂夜夜绕槽床。故人不饮今何在，秋尽空山苜蓿长。
和饶介之秋怀诗韵·其七
作者：成廷圭
朝代：元

凤凰桥西淮子河，年年租吏夜催科。秪今田父无消息，豹虎满天将奈何。
和饶介之秋怀诗韵·其三
作者：成廷圭
朝代：元

夜半金乌海上翔，行来夹日酷于霜。庭前几个芭蕉叶，未到秋分一半黄。
和饶介之秋怀诗韵·其九
作者：成廷圭
朝代：元

彭泽归来落落然，风流不写义熙年。东篱菊种无寻处，老树荒台锁暮烟。
和饶介之秋怀诗韵·其二
作者：成廷圭
朝代：元

江风吹尽暮天霞，我本淮人来寄家。吴门留滞不归去，开尽西轩白鹤花。
和饶介之秋怀诗韵·其五
作者：成廷圭
朝代：元

月落未落明星高，宿云卷尽无秋毫。中庭隐几复假寐，候虫四壁声劳劳。
和饶介之秋怀诗韵·其八
作者：成廷圭
朝代：元

氛祲冥冥晚未消，浙江三日不通潮。令人却忆冯公子，知在西湖第几桥。
和饶介之秋怀诗韵·其六
作者：成廷圭
朝代：元

湖面茨莼叶半舒，湖中新出四腮鱼。黄金换酒须当醉，莫信黄金可贮储。
和饶介之秋怀诗韵·其十
作者：成廷圭
朝代：元

横江孤鹤翅如轮，一别山林五百春。肯借老夫骑过海，方壶圆峤少风尘。
和饶介之秋怀诗韵·其四
作者：成廷圭
朝代：元

铁锁沧江第几关，扬州花竹梦中看。也知无赖三分月，照见沙场白骨寒。
和黄观澜军前见寄韵兼呈高志道秘卿
作者：成廷圭
朝代：元

干戈久动阻淮滨，喜得边庭捷报真。东海鱼虾初入馔，中原桑枣半为薪。秘卿船未移涡口，左辖军先入寿春。多少手无兵刃者，可怜犹是贼中人。
哀老卒
作者：成廷圭
朝代：元

白头老卒衣欲穿，日日织屦能几钱。点名去讨海东贼，别家泣上城南船。自云十五入行伍，掠阵争誇力如虎。卖刀买酒看升平，六十年来不用武。将军醉即骑马归，犹散黄金教歌舞。中原上马贼更多，白昼杀人谁作主。我今老去死即休，白骨填海何人收。朝堂昨日下黄榜，谁家年少当封侯。
哭御史张彦威
作者：成廷圭
朝代：元

平生恨不识张桓，烈烈轰轰御史官。生有高风惊海内，死无遗憾负台端。盘根错节于今见，孝子忠臣后代看。一片汝阳城下土，何人高义葬衣冠。
哭江州太守李子威
作者：成廷圭
朝代：元

将帅怆惶忽弃城，孤忠何以独支撑。尚闻传檄诛狂寇，犹自开仓举义兵。千古报君心未死，九江图像面如生。至今月黑匡庐下，彷佛悲风有战声。
哭湖广省郎中刘遵道
作者：成廷圭
朝代：元

百年正气此销沈，空使诸公泪满襟。厚地无人收白骨，皇天有眼识丹心。亲王兵卫终难倚，太尉楼船不可寻。一自岳阳开省后，更无消息到于今。
哭马士明都事
作者：成廷圭
朝代：元

冥冥妖祲黑如云，湖上旌旗乱不分。父子四人同战死，边庭谁说马将军。干戈未定失英雄，野寨无人战舰空。三十六陂波浪恶，故人何处哭秋风。
哭马士明都事·其一
作者：成廷圭
朝代：元

冥冥妖祲黑如云，湖上旌旗乱不分。父子四人同战死，边庭谁说马将军。
哭马士明都事·其二
作者：成廷圭
朝代：元

干戈未定失英雄，野寨无人战舰空。三十六陂波浪恶，故人何处哭秋风。
唐明皇吹箫图二首
作者：成廷圭
朝代：元

寝殿春深昼漏迟，榻前侍女立多时。玉箫自按霓裳曲，赐与梨园子弟吹。花萼楼前柳色新，东风吹散马嵬尘。锦囊玉管俱零落，谁是终南梦里人。
唐明皇吹箫图二首·其一
作者：成廷圭
朝代：元

寝殿春深昼漏迟，榻前侍女立多时。玉箫自按霓裳曲，赐与梨园子弟吹。
唐明皇吹箫图二首·其二
作者：成廷圭
朝代：元

花萼楼前柳色新，东风吹散马嵬尘。锦囊玉管俱零落，谁是终南梦里人。
嘉兴缪同知号菊陂因赋
作者：成廷圭
朝代：元

杰哉霜下转精神，一色中黄不染尘。老圃看花迎宰相，秋潭分水候仙人。千年东里归何早，九日南陂赏□□。在昔神农书上药，至今医国慰斯民。
四明张文海母娄节妇诗
作者：成廷圭
朝代：元

贞节之妇何代无，大节直与忠臣俱。高风凛凛出肝胆，皎如日月行天衢。江淮丧乱复何有，衣冠扫地悲穷途。眼明见此节妇传，胸中愤气为之苏。夫君疾病有遗语，身后之事当何如。上有高堂之老姑，下有乳哺之二雏。浮云无根白日短，黄尘有尽沧溟枯。沧溟易枯日易短，妾心到死终难渝。夫君一去三十载，二雏茕立今为儒。迩来世俗薄如纸，抚琴南望空嗟吁。为臣不能报明主，七尺有躯空丈夫，呜呼七尺有躯空丈夫。
四月十三离上洋回华亭
作者：成廷圭
朝代：元

垂老重来此，临分即惘然。云吞隔浦树，潮打送风船。卜筑虚求地，行藏欲问天。淮南兵革后，荒却种瓜田。
坐雨
作者：成廷圭
朝代：元

行云都是梦，听雨甚于秋。㶁㶁盈阶水，时时一尺流。
垂虹亭晚坐
作者：成廷圭
朝代：元

长桥戎马后，旂帜尚纷纷。吴越东西隔，江湖左右分。荒哉皮学士，去矣范将军。谁种千头橘，空山卧白云。
墨兰
作者：成廷圭
朝代：元

能让吴君子，伤谗楚大夫。延陵无宿草，湘水有新蒲。
墨梅
作者：成廷圭
朝代：元

东阁冲寒雪一枝，巡檐偏解索题诗。何郎老去风情减，羞见疏花照鬓丝。
夏日过万蓬庵
作者：成廷圭
朝代：元

爱汝东庵暑气薄，解衣盘礴坐莓苔。一林绿竹尽可数，五月白莲犹未开。捉麈谈禅知独往，买鱼沽酒待重来。沧江日落山更好，且放轻舟缓缓回。
夜宿野城
作者：成廷圭
朝代：元

露气涓涓欲二更，小舟犹向月中行。前村知有人家近，隔浦微闻犬吠声。
夜思
作者：成廷圭
朝代：元

斗帐方床一布衾，睡馀推枕复长吟。青灯细雨三更梦，白首残编万古心。天上不知何岁月，城中谁信有山林。哀歌坐待东方白，短发刁骚不满簪。
夜泊长桥
作者：成廷圭
朝代：元

十丈虹蜺跨碧空，行人过此莫匆匆。大鱼吹浪来船尾，明月流光出海东。根本旧邦唇齿近，边廷诸将腹心同。丰碑屹立书何事，特纪当年谢傅功。
夜泊陈店舟中写怀兼柬云林高士时张孟肤同舟
作者：成廷圭
朝代：元

葑门晓发吴淞船，手把传符津吏前。五年别家走未已，素发萧萧垂两肩。小龙江头旧游处，东家西家争招延。匆匆会散等过鸟，风吹湖水春无边。云林高士独不见，倚篷四望心茫然。惊湍叠浪岂作恶，渚花江草仍争妍。夕阳收港泊陈店，入市买鱼烧荻鞭。蓉城公子今最贤，赋诗行酒能周旋。一谈一笑烛欲尽，野戍不闻钟鼓传。却忆山中小儿女，如此明月应未眠。
夜泊青蒲村
作者：成廷圭
朝代：元

黄叶飘飖秋满天，数家茅屋更翛然。村中老人不识字，溪上小儿能驾船。荠菜登盘甘似蜜，芦花纫被煖如棉。此中长得无宵警，春雨扶犁学种田。
夜过吴江宿于圣寿中复中行方丈
作者：成廷圭
朝代：元

深夜扣禅扃，天寒月在庭。鸟惊栖后树，僧掩读残经。蔓草风吹白，枇杷雪洗青。对床听法语，心孔愈惺惺。
天长县长伯颜祈雨适见白龙有感
作者：成廷圭
朝代：元

六月天长旱为虐，颜侯夙夜最忧农。丹心贯日回玄象，赤脚登山起白龙。雷驭电光惊不定，岳灵云气出相从。斯民已作商霖望，吉梦何时到九重。
奉书岳忠武王诗集传后
作者：成廷圭
朝代：元

班师归来泪如雨，洒向北邙陵上土。金杯不共半杯来，旌旆已入黄龙府。奸秦柄国奈若何，世上英雄本无主。谁人肯道莫须无，嗟尔张公作何语。一朝行殿受封功，锡宴湖山看歌舞。两宫万里尚龙沙，泉下臣飞心独苦。臣家有子罪万死，臣心有血一斗许。君王还肯北征时，留衅中军帐前鼓。大河落日又风尘，抚卷令人哭忠武。
奉寄余廷心元帅是时出镇之舒州
作者：成廷圭
朝代：元

保障江淮数十州，中流屹立见君侯。苍生几堕巅厓苦，白发因分社稷忧。虮虱竟年生介胄，貂蝉今日出兜鍪。玉堂应有昌黎颂，刻在龙眠最上头。
奉寄李子洁宪副时湖北残破却于太平开司
作者：成廷圭
朝代：元

武昌遗老望旌旗，正是诸君报国时。令弟九江全死节，明公南海有生祠。台中妙选邱山重，湖北先声草木知。一道宪纲还旧睹，真儒端可佩安危。
奉答道林书记二首
作者：成廷圭
朝代：元

何年飞锡度江城，林下相逢眼倍明。老子岂能知药性，阿师宁独擅诗名。江风满座筼筜合，石雨侵墙薜荔生。莫把旧家无孔笛，月明吹作凤凰鸣。狮子林中夙夜缘，杖藜来往意方坚。白莲社友须元亮，金粟如来是谪仙。净梵六时严戒律，长斋十日断荤膻。翛然古竹长松下，还许山僧醉后眠。
奉答道林书记二首·其一
作者：成廷圭
朝代：元

何年飞锡度江城，林下相逢眼倍明。老子岂能知药性，阿师宁独擅诗名。江风满座筼筜合，石雨侵墙薜荔生。莫把旧家无孔笛，月明吹作凤凰鸣。
奉答道林书记二首·其二
作者：成廷圭
朝代：元

狮子林中夙夜缘，杖藜来往意方坚。白莲社友须元亮，金粟如来是谪仙。净梵六时严戒律，长斋十日断荤膻。翛然古竹长松下，还许山僧醉后眠。
奉简张天民有道先生
作者：成廷圭
朝代：元

令子已为吴县尹，先生犹是葛天民。春秋七十又八岁，江海百年能几人。多士问奇加束脯，诸孙供馔砍鲜鳞。荆溪旧业知无恙，白鹤时来送喜频。
奉题李秋谷平章存日寄其叔父李同知安书后兼叙其实
作者：成廷圭
朝代：元

秋谷文章在，清风四十年。先朝真宰相，平地旧神仙。逸气云霄上，荣光雨露边。印章封一品，楮币赐三千。忧国惟心切，匡时见节全。回咨还内藏，知足契皇天。忆自攀龙去，曾如抱虎眠。过家期上冢，谢病请归田。季父何时会，安书远道传。喜看亲族贵，仍愿弟兄贤。妙画何森若，真情亦霭然。封缄题日月，光彩照山川。未数甘棠笏，宜书汗竹编。子孙须宝秘，什袭永绵绵。
奉题王左丞卧云轩
作者：成廷圭
朝代：元

东山云气尽溶溶，左辖高居第几重。玩世也为庄叟蝶，济时仍起武侯龙。风帘雾箔秋同被，玉室金堂夜不封。说向九江李太白，结巢休羡古时松。
宁境寺涵碧轩
作者：成廷圭
朝代：元

老衲筑轩湖上头，半间曾借数宵留。窗迎紫翠千峰月，帘捲玻璃万顷秋。别浦暝时迷远树，沧洲明处见飞鸥。定回坐待波澜静，一点珠光夜不收。
安庆大节堂至正十二年既陷武昌江州诸郡俱各失守时韩功懋总管守安庆指禦有方江淮赖为屏蔽廷心余帅书大节于堂以旌武功
作者：成廷圭
朝代：元

战胜非难守胜难，逆图未伐胆先寒。焉知天下无诸葛，始信军中有一韩。当日雷霆归号令，至今烽火报平安。雄文大扁同时出，大节名堂后代看。
宋君瑞存恕堂
作者：成廷圭
朝代：元

故家独见宋先世，文采风流一儒素。向来松雪写如心，题在南堂乐居处。门前求药日纷纷，或有无钱亦持去。子孙传之将百年，积券如山不知数。君为郡马几叶孙，复戒诸郎祗存恕。九街正尔黄尘深，杯酒对面干戈侵。营营苟苟者谁子，一毫奚啻争千金。傍人笑问尔何以，平生苦自如吾心。还君此卷三叹息，坐隅自写为规箴。
客中久雨
作者：成廷圭
朝代：元

水满行厨欲产蛙，苔封老屋乱啼鸦。南风十日黄梅雨，开尽冬青两树花。
宿宁境寺
作者：成廷圭
朝代：元

三月江南访积翁，故人同约向山中。百年刺促何为者，一日高閒不负公。斋阁对床听夜雨，茶堂趺坐足春风。雪滩借地容吾隐，来往扁舟与子同。
宿鹤沙张氏草堂
作者：成廷圭
朝代：元

草堂借我作行窝，杖履频烦太史过。满地白云清昼永，隔溪黄鸟绿阴多。银瓶自泻中山酒，铁笛谁翻小海歌。今日逢君须尽醉，西家亭馆奈愁何。
寄乌古孙干卿参议
作者：成廷圭
朝代：元

紫宸奏对出班行，画省论思昼漏长。三月不知烧笋味，一春还忆煮茶香。几人白发黄花酒，何处青山绿野堂。扶植皇纲在今日，中原草木仰辉光。
寄兴圣寺琦元璞长老兼简黄庭英知事
作者：成廷圭
朝代：元

太息衰年七十强，经旬留宿赞公房。上堂也趁阇黎饭，入阁仍分般若汤。华渚虹霓生雨气，法筵龙象识天香。遥知今夕南湖月，谁与郎官共晚航。
寄冯仁伯
作者：成廷圭
朝代：元

七十老为吴郡客，故人不必问馀生。清尊日饮尚一斗，黑发晨梳犹几茎。藏骨谩思淮上去，移家犹望越中行。他年或有相逢地，可得同君睹太平。
寄吴寅甫
作者：成廷圭
朝代：元

山馆残花歇，江楼暮雨馀。长歌留客和，短札倩人书。露叶悬青蔓，风帘隐碧梧。夫君隔河汉，凉夜月生初。
寄吴江塔院断云讲主
作者：成廷圭
朝代：元

华严杖室老维摩，愿力新来示疾多。不假医王加守护，毋烦天女问云何。空花境界离诸妄，宝梵音声散百魔。海印堂中狮子座，尚容参请重相过。
寄周平叔就求苍耳子
作者：成廷圭
朝代：元

周侯久不通书问，夜夜沧江入梦频。五月采来苍耳子，几时分送白头人。沙头酒熟田毛足，港上船来海错新。南北相望千百里，老来幽独倍伤神。
寄噩禅师四十年前在天宁方丈曾有求赋毛女诗
作者：成廷圭
朝代：元

短杖轻袍归去来，水云多处少尘埃。一春海鸟依檐宿，五月溪莲绕舍开。云外送僧归日本，月中携客过天台。衰翁不得瞻圆相，犹望新诗托雁回。
寄四明梦堂噩禅师兼简用堂上人
作者：成廷圭
朝代：元

五山十刹郁嵯峨，独爱溪堂隐薜萝。淮海故人今有几，江湖尊宿近无多。不闻毛女求诗去，每见倭僧问法过。说向梗公重相忆，碧云日暮奈愁何。
寄安国长老慈云谷
作者：成廷圭
朝代：元

慈公卓锡处，台殿旧经行。恶竹何多俗，孤松只自清。步回春雨作，定起夜潮生。我亦逃禅者，山林老弟兄。
寄山阴天章寺静默堂长老
作者：成廷圭
朝代：元

昨日相从访了翁，妙高台上数宵同。十年秪在分阴里，万法都归一默中。扬子江山仍落照，越王城郭又西风。阿师说法天章上，开遍人间色与空。
寄崔宗文
作者：成廷圭
朝代：元

白发无家七十翁，一枝竹节尚西东。不因避地来吴下，正爱看山入剡中。台阁故人书信少，江湖狂客酒船空。老怀无限平生意，清话何时一夕同。
寄广平太守郑彦章
作者：成廷圭
朝代：元

湖山阻绝三千里，台阁勤劳十五年。黄霸终然为宰相，赤松老矣号神仙。洛阳城里还无屋，洺水村中好问田。走也侯门旧宾客，白头不得与周旋。
寄庵诗为余寄庵作
作者：成廷圭
朝代：元

此身江海即蜉蝣，小住庵中五百秋。万劫有穷唯道在，八方无碍与天游。虎龙夜合黄金鼎，鸾鹤朝飞白玉楼。暂向世间忘尔汝，一瓢春酒肯相留。
寄张仲举助教
作者：成廷圭
朝代：元

三寄新诗竹下来，多君高兴忆东淮。尘埃没马昏归舍，风雨听鸡晓入斋。此日阳城须谏议，当时方朔谩诙谐。曼曼花底相思夜，酒满春城月满街。
寄张内翰
作者：成廷圭
朝代：元

中原不见旧山河，使节仍烦涉海波。天末草烟春信早，江南风雨客愁多。谢公拟献中兴颂，壮士宁忘敕勒歌。万里相忘成永决，白头萧索柰公何。
寄愚隐智东堂
作者：成廷圭
朝代：元

落日太湖上，归舟又碛沙。百年同是客，两寺即为家。老竹仍多笋，枯藤也自花。何时结茅屋，相伴老烟霞。
寄慈溪普天泽监县
作者：成廷圭
朝代：元

闻说慈溪县，官闲地更偏。两潮来海错，六月刈山田。晓塔天童寺，春帆日本船。何时琼树底，花夕醉婵娟。
寄拔实尚书
作者：成廷圭
朝代：元

忆陪冠盖集通津，下士无由拜后尘。曾和淮南招隐曲，得从天上谪仙人。鹓鸾在列谁堪并，鸿鹄高飞不可驯。遥想退朝香满袖，题诗还记竹轩春。
寄杨子尊圣寺处厚子元上人
作者：成廷圭
朝代：元

不出空山复几年，衲衣草座独安禅。别峰行道诸天上，善月翻经古佛前。兵后佳期何日共，春来妙句有人传。三生彷佛当相识，目送孤鸿落照边。
寄湖州乌雅太守时有福建参政之除
作者：成廷圭
朝代：元

万里中原路未开，谁倾银汉洗氛埃。诸公多向江南老，远使频从海上来。九月溪寒鸥梦熟，三山秋暝鹤书回。莫挥白发新亭泪，且醉乌程下若杯。
寄王仲沔御史左迁之安庆府判诗
作者：成廷圭
朝代：元

青骢马鸣催趣装，日出未出江茫茫。但愿四海有武备，不可一朝无宪纲。搀抢经天堕作石，沆瀣着地凝为霜。先生忧国鬓未白，至今台柏留辉光。
寄王左丞
作者：成廷圭
朝代：元

锡谷三山霖雨开，筹边须仗济时才。行兵暗与孙吴合，论道多从董贾来。太府上功金作印，高堂称寿玉为杯。将星夜夜明如月，独向中天拱上台。
寄申屠子迪佥宪
作者：成廷圭
朝代：元

先生旧德在甘棠，故老争留住草堂。湖上月明鸥鹭熟，山中雨过蕨薇香。数茎白发终难变，一日丹衷不可忘。出处独翁全大节，千年青史有辉光。
寄芊希曾
作者：成廷圭
朝代：元

白发镜中添几茎，江空岁晚可怜生。千金有人市马骨，一饭何处无鱼羹。东家娶妇夜宴客，北里送子春朝京。年当五十不得意，目送飞鸿生远情。
寄蔡彦文掾史
作者：成廷圭
朝代：元

凤凰池上神仙吏，却是中郎几叶孙。幕下岂无奇计出，床头犹有异书存。防秋列寨山如戟，蒸土为城铁作门。何限民间可忧事，老怀那得与君论。
寄衰翁东宫典宝监知事史仲文赴京之任赋诗二首为饯
作者：成廷圭
朝代：元

宫官比日盛才贤，寮寀光华得妙年。东禁总分清切地，前星偏近紫微天。朱研玉斗时开宝，香热金炉晓奏笺。朝觐从容问先世，鄂公忠孝是家传。征车载道马駉駉，更尽沙头双玉瓶。十月淮南逢小雪，五云天上望前星。龙文符宝连函出，鹤禁箫韶弭节听。鄂国平南好勋业，嘉言何处惜朝廷。
寄衰翁东宫典宝监知事史仲文赴京之任赋诗二首为饯·其一
作者：成廷圭
朝代：元

宫官比日盛才贤，寮寀光华得妙年。东禁总分清切地，前星偏近紫微天。朱研玉斗时开宝，香热金炉晓奏笺。朝觐从容问先世，鄂公忠孝是家传。
寄衰翁东宫典宝监知事史仲文赴京之任赋诗二首为饯·其二
作者：成廷圭
朝代：元

征车载道马駉駉，更尽沙头双玉瓶。十月淮南逢小雪，五云天上望前星。龙文符宝连函出，鹤禁箫韶弭节听。鄂国平南好勋业，嘉言何处惜朝廷。
寄谢太守
作者：成廷圭
朝代：元

君侯夙夜爱民心，槜李重开颂好音。兵后州人无菜色，乱馀厅事有棠阴。熊轓按部兵车息，燕寝凝香画戟深。走也门墙老宾客，尚哦云月在山林。
寄谢察院高德进宪史寄来杨友直书居竹轩三大字
作者：成廷圭
朝代：元

三字封来墨未乾，堂轩舒展对琅玕。高人不待笼鹅换，好客多从载酒看。月夜有怀通白下，秋潮无信寄长干。清台翠柏应千丈，静想风霜卷地寒。
寄谢方方壶写寄遥山古木
作者：成廷圭
朝代：元

鬼谷阴阴苔藓斑，只除猿鹤伴高閒。丹光或在藤萝外，剑气常留水竹间。每读内篇消永日，还将生纸写遥山。衰翁可是无仙骨，不得相从共往还。
寄越上能仁寺用章俊禅师
作者：成廷圭
朝代：元

几年卓锡住苕溪，一日寻山入会稽。蒲室塔曾藏舍利，道林堂已种菩提。空中云气开楼阁，门外湍声杂鼓鼙。草木变迁吾老矣，隔江南望转凄迷。
寄静逸处士顾仲庸
作者：成廷圭
朝代：元

环堵萧然一室宽，只除诗酒寄清欢。瓶中有粟分寒士，袖里无书上热官。扬子暮年空识字，庞公早岁已遗安。先生独卧风尘表，吾欲相从接羽翰。
寄题上清钟秀楼
作者：成廷圭
朝代：元

钟秀楼成天下稀，象山弋水相因依。烟云显晦出奇观，草木动荡流清辉。常闻仙人骑鹤至，亦有隐者乘风归。吾将从之一榄结，目送秋江鸿雁飞。
寄题松江之青龙瞿睿夫通波草阁诗
作者：成廷圭
朝代：元

五月通波草阁寒，绿阴长日此凭栏。山如碧凤参差出，江作青龙左右蟠。榄子烧香云母火，樱桃行酒水晶盘。老夫亦有鹅溪绢，也欲相从看写兰。
寄题松江徐君瑞柳堂
作者：成廷圭
朝代：元

稚柳一岁高于母，濯濯风流健似人。九烈效灵连送客，三眠扶起并留春。状如车盖生来异，色比宫袍染更新。入对长杨应未晚，马前飞絮扑香尘。
寄题海上积善庵水竹轩
作者：成廷圭
朝代：元

水阁云廊深复深，开轩绿雾常阴阴。凉宵濯足月在港，清昼读书风满林。食笋也胜鱼肉味，截筒谁作凤凰吟。清凉更在声尘外，夜夜海潮生妙音。
寄题西江罗隐君本心斋
作者：成廷圭
朝代：元

江海翩然勇赋归，只从静里见天机。一经断送休休了，万事消磨念念非。隐几不知流水动，闭门常见白云飞。若为同结斋中友，老向苍山采蕨薇。
寄黄观澜经历时率八卫汉军屯盱眙
作者：成廷圭
朝代：元

秋满东南第一山，古来贤达几登攀。两城楼阁西风里，八卫旌旂北斗间。羽扇纶巾君未老，麻衣草座我空閒。闭门拟撰平淮颂，河上来看奏凯还。
寒舍为偷儿见顾窃去珠环首饰赋以自遣
作者：成廷圭
朝代：元

太息偷儿也自顽，踰垣何意到山间。潜踪深夜开重穴，竟造中堂启四关。狱吏肯追全璧返，家人犹望去珠还。愁来幸喜青毡在，觅纸题诗一解颜。
寒食日松江有怀广陵
作者：成廷圭
朝代：元

老来也欲惜年华，春正浓时不在家。江上苦遭寒食雨，梦中犹见广陵花。书藏旧箧应无恙，酒忆新楼不用赊。日暮荒城闻鬼泣，东风吹恨满天涯。
射鸭谣
作者：成廷圭
朝代：元

阿侬手挽竹枝弓，射鸭绿杨湖水东。三三五五似学武，一箭误中双飞鸿。前船唱歌后船哭，月黑湖中夜潜伏。东海健儿不敢过，人命几如几上肉。老翁入县前致词，夜夜全家犹野宿。丁宁门户且勿开，明朝又怕官军来。
小轩有菊一本盛开两花大如酒杯饶介之见而爱之连赋诗二首因次其韵
作者：成廷圭
朝代：元

菊下呼儿典缊袍，相看无酒目空蒿。两花迭出金杯大，数叶轻攒翠羽高。就手折来香澹澹，满头簪得乐陶陶。曲生有意来相觅，留得芬芳荐蟹螯。满径香风吹客袍，却胜秋野醉攒蒿。东篱隐者世不泯，南阳老人年最高。大白杯中多趣味，中黄□内几钧陶。莫令雨后荒三径，更趁霜前斫两螯。
小轩有菊一本盛开两花大如酒杯饶介之见而爱之连赋诗二首因次其韵·其一
作者：成廷圭
朝代：元
体裁：七言律诗

菊下呼儿典缊袍，相看无酒目空蒿。两花迭出金杯大，数叶轻攒翠羽高。就手折来香澹澹，满头簪得乐陶陶。曲生有意来相觅，留得芬芳荐蟹螯。
小轩有菊一本盛开两花大如酒杯饶介之见而爱之连赋诗二首因次其韵·其二
作者：成廷圭
朝代：元

满径香风吹客袍，却胜秋野醉攒蒿。东篱隐者世不泯，南阳老人年最高。大白杯中多趣味，中黄□内几钧陶。莫令雨后荒三径，更趁霜前斫两螯。
居竹轩
作者：成廷圭
朝代：元

定居人种竹，居定竹依人。新笋甜于肉，长竿健似身。
岳宫登瀛桥
作者：成廷圭
朝代：元

叠石为桥跨两涯，只如平地入烟霞。银河夜掷仙人杖，碧海秋横奉使槎。浴水先迎三岛日，隔阑遥看十洲花。月中时有箫声过，多是山头圣母家。
广陵岳宫醮夜观王澹渊高士蒇事自登瀛桥而迎师入黄箓坛
作者：成廷圭
朝代：元

濛濛云气湿霓旌，小队红绡凤蜡明。鸾鹤舞随行道影，鱼龙出听步虚声。淮南高士青毛节，句曲仙人碧玉笙。一路天风吹不断，此身今夕在蓬瀛。
庞山湖泛舟过宁伯让庄所
作者：成廷圭
朝代：元

湖上足清昼，雨馀生绿阴。扁舟到城近，曲港入村深。野叟频相问，郎君不可寻。西庵肯分席，吾亦老山林。
延祐三年东平申屠先生掾山南宪司行部夷陵毁曹操祠为孔子庙歌颂赋论者夥矣后四十年余亦赋一首
作者：成廷圭
朝代：元

西陵归来忽千古，操也何尝称魏武。黄牛峡口不曾来，亦有巴人建祠宇。巴人日日迎送神，男能唱歌女能舞。一方说是鬼奸雄，血食依凭出巫语。精灵托汝据荆襄，魂魄何由归邺许。今年偶值申屠君，削吾尊罍彻吾俎。茫茫穹壤复何之，夜夜荒林怨风雨。无颜可见山阳公，有恨犹思茂陵土。当时贼汉岂独孤，同日举兵皆可数。高文一落在人间，只得群公诮狂虏。寄与扶倾济弱人，慎勿欺心背其主。
张仲举博士书来言其老健能夜书小字仍饮量不减喜而赋此诗录上
作者：成廷圭
朝代：元

一秋两得平安报，读罢寒暄喜不胜。花底振衣清似鹤，灯前书字小如蝇。蜕仙道骨无人识，博士官衔自此升。江上莼鲈好时节，岂无清梦到吴兴。
张士先双桂堂
作者：成廷圭
朝代：元

淮南丛桂天下无，张侯堂前生两株。清阴尝栖白顾兔，樛枝并立青珊瑚。侯也生儿有如此，丹凤之雏骥之子。素衣老仙天上来，捣熟玄霜先赠尔。
徽庙御画栀子白头翁
作者：成廷圭
朝代：元

栀子红时人正愁，故宫衰草不胜秋。西风吹落青城月，啼得山禽也白头。
怀方壶高士
作者：成廷圭
朝代：元

尘湖山下足烟霞，羡尔方壶道士家。雨后放龙耕绿野，日中呼犬试丹砂。琼林一路芝如草，碧涧千年竹有花。正欲相陪此深隐，半盂分我饭胡麻。
悲徐州
作者：成廷圭
朝代：元

彭城八月风尘起，数郡义兵多战死。良家子女复何辜，尽作黄河水中鬼。髑髅填海几时归，千古沉冤无处洗。王师一日天上来，虏船夜斫浮桥开。守桥将军不敢敌，狂澜倒泻声如雷。三山回望平如掌，野旷犹闻金鼓响。军中少年当封侯，争入辕门请功赏。江边老翁死即休，血泪沾襟空白头。
感时伤事寄张仲举博士
作者：成廷圭
朝代：元

边报纷纷日转频，彭城犹未息风尘。中原白骨多新鬼，浮世黄金少故人。阮籍一生唯纵酒，季鹰今日定思莼。河东鹤叟应相忆，落日悲笳泪满巾。
戊戌年避地吴门九日感怀
作者：成廷圭
朝代：元

行年七十犹为客，何处江湖着老夫。黑发空存数茎在，黄花也笑一钱无。家徒活计如鸠拙，病起形容似鹤癯。独把茱萸仍独酌，酒酣不用阿孙扶。
戚戚行
作者：成廷圭
朝代：元

戚戚复戚戚，白头残兵向人泣。短衣破绽露两肘，自说行年今七十。军装费尽无一钱，旧岁官粮犹未得。朝堂羽书昨日下，帅府然灯点军籍。大男荷锸北开河，中男买刀南讨贼。官中法令有程期，笳鼓发行星火急。阿婆送子妇送夫，行者观之犹叹息。老身今夕当守城，犹自支更月中立。
挽卞隐君二首
作者：成廷圭
朝代：元

持杯前日送官航，返袂今朝哭寝堂。乱世几人全白骨，他山何处凑黄肠。铁冈路杳空秋草，金卤亭荒自夕阳。有子归来印如斗，却招魂气返家乡。死别那堪属乱离，乡人闻讣总含悲。家留南国孙何恃，路隔中原子未知。石椁衣衾藏夜壑，漆灯风雨泣秋帷。西风执绋胥门路，无限伤心涕泗垂。
挽卞隐君二首·其一
作者：成廷圭
朝代：元

持杯前日送官航，返袂今朝哭寝堂。乱世几人全白骨，他山何处凑黄肠。铁冈路杳空秋草，金卤亭荒自夕阳。有子归来印如斗，却招魂气返家乡。
挽卞隐君二首·其二
作者：成廷圭
朝代：元

死别那堪属乱离，乡人闻讣总含悲。家留南国孙何恃，路隔中原子未知。石椁衣衾藏夜壑，漆灯风雨泣秋帷。西风执绋胥门路，无限伤心涕泗垂。
挽吕州判
作者：成廷圭
朝代：元

七秩高年古亦稀，考之终命见天机。岳阳湖上神仙过，舍卫城中长者归。门第预题新墓表，几筵犹设旧朝衣。青山埋骨知何处，落日沧江望鹤飞。
挽周古善尊师
作者：成廷圭
朝代：元

看罢璚花去不还，今闻笙鹤在云间。十洲何处留真迹，万古无人出此关。林下故交同白发，江南旧业只青山。丹经已付无为子，月夜犹疑响佩环。
挽孙有道处士
作者：成廷圭
朝代：元

广陵故旧渐消磨，白发伤心奈尔何。马援车犹在乡里，黄公垆已隔山河。百年华屋春风歇，八月荒原夜雨多。乱后与君成永诀，几行衰泪洒烟萝。
挽王彦达
作者：成廷圭
朝代：元

老来正赖君医我，客里那知我哭君。人世百年修短定，江城一日死生分。锦帆泾上谁家屋，龙井庄前处士坟。魂魄东西招不得，杏花村落雨纷纷。